Iban Urizar: "Amorante psikologoa baino merkeagoa iruditzen zait" — Gaztezulo\nIban Urizar: "Amorante psikologoa baino merkeagoa iruditzen zait"\nIban Urizar: "Amorante psikologoa baino merkeagoa iruditzen zait" https://www.gaztezulo.eus/albisteak/iban-urizar-quotamorante-psikologoa-baino-merkeagoa-iruditzen-zaitquot https://www.gaztezulo.eus/@@site-logo/logoa.png\nIban Urizar (Elgoibar, 1975) maila goreneko musikaria da. Inprobisazioaren zale\namorratua, hamaika talde zein bakarlariekin kolaboratu du. Ibilbide luzea egin duen arren, lotsa puntu batekin aitortzen du alter egoen atzean erosoago oholtzeratzen dela bakarka. Horietan azkena Amorante da. Musikan hogei urte eman ondoren, hau da bere lehenengo elkarrizketa pertsonala.\nBederatzi urterekin hasi nintzen musika eskolan tronpeta jotzen, eta institutu garaia heldu zitzaidanean, Donostiara mugitu nintzen bertan ikasketa guztiak burutzeko. Egia esan, ez dakit zergatik aukeratu nuen instrumentu hori. Solfeo irakaslea tronpeta irakaslea zenez, baliteke bere zaletasuna kutsatu izana. Gauzak zer diren, inoiz ez zaude ziur hautuek nora eramango zaituzten, eta begira non nagoen.\nCafé Teatrorekin ari zinen bitartean Mengele Quartet taldearekin ere hasi zinen.\nEgin dudan musika beti nahiko underground-a izan denez, lagunak eta ezagunak tarteko, zirkuitua txikia da, eta batekin zein bestearekin elkartzen naiz atsegin dudan hori egiteko. Mengele Quartet Joseba Irazoki, Mikel Iturria, Mikel Etxegarai eta laurok ginen. Inprobisazio askea egiten genuen, free jazz estiloaren bueltan ginen. Ez genituen bolo asko egin, baina grabaketa bat egin genuen, eta handik hiru cd atera ziren: Mongolo I, Mongolo II eta Mongolo III.\n90eko hamarkada amaieratik musika esperimentalean erabat murgilduta zaude. Garai horretan kokatzen da Bizarra.\nBizarra Mikel Etxegaraik eta biok bikotean genuen proiektua zen. Gauza asko probatu genituen, esperimentatzeko aukera handia eman zigun. Inoiz ez naiz sentitu musika estilo batera lotuta, erosoago sentitzen naiz inprobisatzen zerbait errepikakorra egiten baino. Musikan norberaren motxilak eratzen du diskurtso bat, are gehiago inprobisazioan. Ezagun eta ezezagunen artean egotea bezalakoa da: bi kasuetan ez duzu diskurtsoa modu berean eraikitzen. Batzutan saiatzen zara zure diskurtsoa inposatzen, beste batzutan gehiago txokoratzen zara. Inprobisazioak norbera nolakoa den oso ondo islatzen du.\nAndrakanen kanturik gehienak ingelesez dira.\nBai, eta hori izan zen agian nire hanka-sartzerik handiena. Urteak igarota atzera begiratzen dudanean, iruditzen zait ez zela hautu zuzena izan ingelesez kantatzearena. Gaur egun anglofiloak ez diren taldeak ingelesez kantatzen entzuten ditudanean, imajinatu dezaket zer sentitu dezakeen ondo hitz egiten duenak hori entzunda.\nParaleloki, hogei urte daramatzazu Patxi Zabaletarekin Sinuose egitasmoa aurrera eramaten.\nHori da inoiz izan dudan proiekturik finkoena. Oso proiektu berezia da, hasieratik orain arte. Inauteri batzuetan hasi ginen, urtean kontzertu bat emateko intentzioarekin. Mozorrotu eta set bat antolatzen genuen, urtero ezberdina, inprobisazio batzutatik ideiak hartuta, gai diferenteetan ardaztuta eta instalazio ezberdinak bilatuta. Adibidez, zinema mutua edo irratsaio musikatuak hartu ditugu oinarri. Azken finean, guri gustatzen zaigun musika horretaz mozorrotzea bezala da, aitzakia bat, saski-naski bat nahi dugun guztia egiteko.\nBaina Sinuose ez da soilik urtean behin egiten den zerbait. Elkartea ere bazarete.\nParaleloki hasi ginen Elgoibarren beste talde batzuen kontzertuak antolatzen. Kontzertu horiek ez dira tematika baten markoan sartzen, gure ezinegonaren araberakoa da. Gustatzen zitzaizkigun taldeak ekartzen hasi ginen; gehienbat izaera esperimentala duten taldeak dira arreta eman digutenak.\nPantailarako musika ere egin duzu, esate baterako, Lander Garrorekin elkarlanean.\nBi urte eman nituen Bartzelonan, musikologia doktoretza egiten, eta bertan ezagutu nuen Lander. Oso harreman ona egin genuen, musikaren inguruan asko solasten ginen. Euskal Herrira bueltan bere film labur batentzat musika egitea proposatu zidan. Horren ondoren, spot batzuk ere egin ditugu elkarrekin, eta aurtengo Bertsomovie lehiaketa irabazi dugu Maddalen Arzallusek, Landerrek eta hirurok. Oso konplizeak izan gara ibilbidean.\nHitz egin dezagun zure alter egoez: Mitango.\nOso jende gutxik daukan grabaketa fantasma bat da. Arrasateko estudio batean grabatu nuen hiru sesiotan. Pieza batzuk egin nituen inprobisaziotik tiraka. Beti izan ditut alter egoak, inoiz ez dut nire izenean ezer jarri.\nMoldaketen gizona zara, itzalean kokatzen dena.\nBai, nire burua beti hor kokatu izan dut. Rafa Ruedarekin jo dut, Tapia, We Are Standard edota Napoka Iriarekin… Musikari bezala jende pila batekin lan egin dut. Adibidez, Xabier Erkizia duela hogei urtetatik ezagutzen dut, eta elkarrekin jotzen daramagu beste hainbeste denbora. Baina nahiko biolento sentitu izan naiz talde baten buru izan naizenean, eta orain ere, proiektu bat nik bakarrik defendatu behar izateak are biolentoago sentiarazten nau.\nKatarsi bat bezala ikusten dut. Hasieran kantak grabatu beste asmorik ez nuen, baina gero planteatu nuen taldean zuzenekora eramatea. Bitartean, Matadeixetik idatzi zidaten Bizarrak proiektua martxan ote genuen jakiteko, Maite Mursegorekin bolo bat egiteko. Momentu hartan geldituta genuen, eta nire buruari esan nion: "Zer arraio, bakarrik egingo dut". Amorante eskaini nien, baietz esan zidaten, eta atzera bueltarik egiteko aukerarik ez neukanez, lehenengo boloa egin nuen.\nHasierako beldur horren ostean zer dago?\nHamar bat kontzertu egin ditut dagoeneko eta emaitzarekin pozik nago. Are gusturago geratzen naiz jendearen harrera ona izan dela ikusita.\nAmorantek diskoa grabatuko du?\nBai, diskoa egongo da. Noiz? Ez dakit. Nola? Ez dakit. Kontua da orain ez dudala tarterik serioski hortan jartzeko.


Genetikoki eraldatutako laboreak batera egotea arautua | Consumer\nGenetikoki eraldatutako laboreak batera egotea arautua\nAraudi berriak GEO laborantza aukeratzen duten nekazariek bete beharreko betebeharrak biltzen ditu.\nAraudi berriak nekazariek bete beharreko baldintzak jasotzen ditu, hala nola, dagokion autonomia-erkidegoko organo eskudunari idatziz jakinarazi behar diote, erein baino hilabete lehenago, genetikoki eraldatutako barietate eraldatuak landatzeko asmoa dutela, eta, gainera, inguruko nekazariei eta isolamendu-eremuan daudenei jakinarazi behar diete.\nGainera, nekazariak bost urtez gorde beharko ditu hazien edo ugalketarako materialen ontzietako etiketak, aldatuta daudela adierazten dutenak, eta uzta saltzen duen pertsonari idatziz jakinaraziko dio espezieari eta barietatearen izenari buruz, bai eta aldaketa genetikoari buruz ere. Produkzio prozesuan aplikatu beharreko neurriak ere sartzen dira, hala nola ereintza prestatzea, uzta bildu bitartean eta ondoren lurzatiak zaintzea eta garraioa eta biltegiratzea.\nBaldintza berriek batera izateko arauen kontrola eta ebaluazioa barne hartzen dituzte.\nNekazaritza, Arrantza eta Elikadura Ministerioak (MAPA), Ingurumen Ministerioarekin lankidetzan, Gainbegiratze Plan Nazional bat egingo du urtero, eta, plan horretan, baterako existentziako arauak zaintzeko eta ebaluatzeko beharrezkotzat jotzen diren kontrol eta analisi guztiak jasoko dira, bai laborean bai merkaturatzean. Aldatutako barietateak dituzten ereindako lursailen laboreetan GEOen presentziaren jarraipena egingo da.\nGainera, autonomia-erkidegoetako agintari eskudunek genetikoki eraldatutako laboreekin ereindako partzelak ikuskatu beharko dituzte, Planak ezartzen duen ehunekoan, laborantza egiten den bitartean gutxienez behin, isolamendu-distantziak, hazien erabilera eta nekazaritza-praktika onak errespetatzeko, eta uzta biltzeko unean, uzta biltzeko makinen erabilera egokia eta hainbat helburutarako sorten bereizketa fisikoa egiaztatzeko.\nGainbegiratze Plan Nazionalak kontrolak eta analisiak ere egingo ditu, batetik, laborantza egiteko eta, bestetik, produktuak merkaturatzeko koexistentzia-arauak zaintzeko eta ebaluatzeko, eta, bestetik, genetikoki eraldatutako organismoen presentziaren jarraipena egingo du inguruko partzeletako laboreetan eta landu gabeko eremu mugakideetan.\nAraudi berrian, artoaren laborantzari aplika dakizkiokeen baterako existentziako arau espezifikoak ezarri dira. Arau horiek isolamendu-distantziei buruzko baldintzak biltzen dituzte, eta gutxienez 50 metro izango dira ekoizpen-sistema desberdineko arto-laboreen artean, genetikoki eraldatutako laboreak nahi gabe beste labore batzuetan Europako Erkidegoko legerian ezarritako mugen azpitik egon daitezen.\nTanpoi-eremuak ere ezartzen dira. Gutxienez lau arto-ildo konbentzional erein behar dira, genetikoki eraldatutako artoarekin landutako partzelaren perimetroari jarraituz. Partzela hori genetikoki eraldatutako artoarekin batera eta nahasita egongo da, eta horrela etiketatuko da.\nGenetikoki eraldatutako eta zulagailuaren aurkako erresistentzia duten laboreak dituzten nekazarien kasuan, babesgune bat ezarri beharko dute, intsektu erresistenteak ager ez daitezen. Ohiko artoarekin ereindako azalera izango da, eta genetikoki eraldatutzat joko da, partzelan ereindako artoaren %20, gutxienez.\nbarietate konbentzionalak omg-eu plan nacional de supervisión-eu


PSNk alkatetza lortu du Uharten, zinegotzi bakarrarekin\nPSNk Navarra Sumaren alkatetzari bide eman dio Eguesibarren\nZizur Nagusiko Udala Geroa Baiko Jon Gondanek gidatuko du\nMaider Lainez sozialista da Andoaingo alkate EAJren babesari esker\nBastidan EAJko Laura Perez izendatu dute alkate, EH Bilduren botoekin\nEH Bilduko Ima Garrastatxu da Durangoko alkate berria, Elkarrekin Podemosen babesarekin\nPSEk EH Bilduri eman dio alkatetza Samaniegon, EAJren kaltetan\nEAJren eta PSEren arteko itunak arrakala izan du Samaniegon (Araba). PSEk ez du EAJko hautagaia babestu. EH Bilduri eman dio botoa, eta, ondorioz, koalizioak eskuratu du alkatetza.\nGeroa Baik azalpenak eskatu dizkio PSNri, eta "konfiantza apurtu" dutela ohartarazi\nSozialistek hainbat udaletan izan duten jarrerarekin, 2007ko abuztuan gertatu zena "aurreratu" egin dutela nabarmendu du Gero Baik, eta Navarra Sumaren alde izan duten jarrera "onartezina" dela\nHorrela kontatu ditu BERRIAk udaletako inbestidura saioak, zuzenean\nGaur osatuko dira udal gobernuak Hego Euskal Herrian. Guztietan, Iruñekoak erakarriko du arreta handiena. Aldaketarik ezean, EH Bilduko Joseba Asironek alkatetza galduko du gaur, Navarra Sumako Enrique Maiaren mesedetan. Galdakaon, EH Bilduk eskuratu du alkatetza. Indar politikoak azken unera arte aritu dira negoziatzen, eta hainbat gobernu akordio itxi zituzten atzo.\nNavarra Sumako hautagaiak gehiengo soila lortu du, EH Bilduk eta PSNk beren hautagaiei eman baitiete botoa. "Errespetua" hitzeman die gainerako talde politikoei, eta dei egin du "batzen" dituena nabarmentzera, "muturreko ideologizazioa baztertuta".\nUdaletako inbestidura saioak\nUrtaranek hitzeman du elkarlan giroa sortzen ahaleginduko dela\nZinegotzi guztiekin elkarrizketa eta akordioa sustatu nahi dituela adierazi du. PSE-EEren babesaz gain, beste boto bat beharko du gehiengo osora heltzeko. Goiak eta Aburtok ere alkate ardurak berritu dituzte.\nGaldakaon EH Bilduk eskuratu du alkatetza, Elkarrekin Podemosen eta plataformen babesarekin\nIñigo Hernando izendatu dute alkate, Elkarrekin Podemosen eta Usansolo Herria eta Auzoak plataformen bozekin.\nAzken errematea akordioei\nEdurne Begiristain, Gotzon Hermosilla, Maider Galardi F. Agirre, Joxerra Senar\nAndoainen eta Pasaian PSEk izango du alkatetza, EAJrekin akordioa lortu ostean. Galdakaon herri plataformek dute giltza, EH Bildu edo EAJren alde. Nafarroan PSN da gakoa hainbat udalerritan\nPedro Elosegi Arabako Batzar Nagusietako buru\nPSEk bi ordezkari izango ditu Mahaian, eta bana EH Bilduk eta PPk. Elkarrekin Podemos at geratu da


ERROBI | Elkar Musika ERROBI – Elkar Musika\nAnje Duhalde eta Mixel Ducauk lizeoan igaro zituzten urteei buruzko kronikak ez du horien loriarik kontatzen, ez da lortutako diplomei buruzko zerrendarik agertzen. Bi mutilen nerabezaroa abesti berriei lotua dago, Mantxa edo Pirinio Atlantikoko departamentuetatik haratago irrati-uhinen bidez heldutako ahotsei. Anjek S.L.C. (Salut les Copains) irrati-programa gogoratzen du, Europan gehien entzuten zen saioa hain zuzen, eta egunero 17etan arreta berezia eskaintzen zitzaion yeye modari, baina baita rock eta folkari ere. Azken hau oso gogoko dute Anjeren etxean; sendian ikasi du bere ama-hizkuntza, euskara, eta era berean, familiarengandik jaso du abesti tradizionalekiko gustua. Mixelek, bere aldetik, saxofonista heziketa sendoa jaso du kontserbatorioan, nahiz eta izen handiko kontserbatorio bat ez izan; baina orain, lotura horiek askatu nahian dabil, eta bere metodo jansenistak atrile gainetik jaurti ondoren, askatasun osoz hegan egiteko prest dago, bat-batekotasunaren orri zuri betierekoan zehar. Jazza askatasunerako gunea da eta gitarra frantses ukituaren ezaugarria. Lehenengoak Bob Dylan eta protesta-kantua ekartzen dizkigu gogora, bigarrenak, aldiz, New Orleans eta Beatles-ak. Goatekeen urrezko garaian jaso zituzten lehenengo arrakastak Mixelek eta “Les Jaguars” izeneko bere taldeak. Bi protagonistak Baionako lizeoko koloreen aurrean gurutzatu dira, baina, oraindik ez dakite beren ibilbideek bat egingo dutela abentura komun batean, ibaiadarrak ibaiaren ibilgura abandonatzen diren moduan. Anjek bateria jotzen du, eta Frantxo Saint Esteben uztariztarrak sortutako El Fuego berbena-talde ezagunarekin elkartzea erabaki du; bien bitartean, Mixelek gitarra-jole bezala dihardu beste berbena-talde batean 16 urte zituenetik. 1968. urtea haustura guztien urtea da, baina Euskal Herrian euskal kanta berriaren garaia ere bada. Hemendik aurrera, bai abesbatza instituzionaletan, eta baita zortziko tradizionaletan ere nahitaezkoak dira bakarlaria gitarrarekin eta protesta-kantu amerikarraren bide zuzenarekin konprometitutako errepertorioa. Errepresio-giro hartan “Ez dok amairu” taldea jaio zen hegoaldean, Jorge Oteizaren ekimenari esker, besteak beste; talde horren babesean bildu ziren Mikel Laboa, Joxe Angel Irigarai, Xabier Lete, Lurdes Iriondo, Maite Idirin, Artze anaiak eta Benito Lertxundi (Benito Donovan euskaraz interpretatzen entzun zuenean, Anjek aitortu zuen “zur eta lur” geratu zela). Uztaritzen Anjeren begiek bagoi batean pintzel anonimo batek idatzirikoa ikusi dute, bertan Arrizabalaga Hegoaldeko militanteari jarritako heriotza-zigorra salatzen da. Bitartean Burgosko prozesua burutu da. Mixelek bere erroetara itzultzeko benetako beharra sentitzen du; berbena-taldeen ikuspuntua aldatu egin da, eta gainera, El Fuego taldeak euskara erabiltzen du bere errepertorioko gaietan, pausu iraultzailea zinez. “Nolabait El Fuego da Errobiren aitzindaria” gogorarazten digu Anjek atseginez. El Fuegon lizeoko adiskidearekin topo egin du, eta berpizkunde kultural bat argia ikusi nahian dabilen momentu horretan elkarrekin zerbait egiteko gogoa piztu zaie… badirudi baldintza-multzoa egokiena dela arragoaren sakon-sakonetik alkimia gerta dadin. Ezbairik gabe, bat egite horren elementurik garrantzitsuena Daniel Landartekin elkartzea izan zen; Landart autodidakta eta ezin ahaztuzko aktorea da Iparraldeko eszenatoki kulturalean, eta nahiz eta oso pertsona diskretua izan, ez da mutu geratzen den horietakoa. Iratzederrek Jainkoaren eta Euskal Herriaren graziak goraipatu bazituen, Daniel Landartek aukeratutako gaiak Euskal Herria eta langileria izan ziren. Bertsoaren gozotasuna ezagutu du txikitatik, antzerkiari oso lotua dagoen gizona da (hamalau lan idatzi ditu guztira), eta hainbat eleberri idazteaz gain, bertsoak egiten ere iaioa da; bere bizitza militanteak ez du bere sentimenduak baztertzera eraman. Gogoan dugu Mikel Laboak musikatu zuen bitxi xume hura; “Zure begiek, ene maitia, badute biek dirdir eztia”. Zorioneko elkartzea izan zen, are gehiago, patuaren gutizia. Robertek, Anjeren anaiak, Daniel Landart gonbidatu du txerri hiltzea ospatzera. Anje ere bertan dago, oraindik El Fuegoko bateria-jolea da, baina gau hartan Daniel Landarten testuak musikatzeko ideia sortzen da. Eta hauxe izango da Anje Duhalde eta Frantxoa Saint Estebeni Hegoaldeko ateak irekiko dizkiona. Road movie bateko ekipamendu egokia daramate: Sanferminak, ibilera gogoangarriak, ezusteko hitzorduak, Euskal Herri ezezagun batekin elkartzea. “Frankismoari oso denbora gutxi geratzen zaio, itxaropenez betetako garaia da, Euskal Herrian guztia da posible, amets egitea libre da. Ideiak aurrera eramateko gure tresnak abestiak eta antzerkia izan dira. Elkartze horiek guztiak oso aberasgarriak izan ziren Anjerentzat” gogoratzen du Danielek. Momentu horretan jaio ziren adiskidetasuna eta konplizitatea. Daniel Landart “Beste batekilan”-en lehendabiziko bertsoak irakurtzen ari da Anjeri Beherobi ibaiertzean, baina haize-kolpe batek bertso eder horiek idatzirik zeuden orriak eraman ditu. Orduan, Anjek uretara salto egin du orriak berreskuratzeko. Seinale bat izan da. “Goizero” eta “Beste batekilan” kantuekin Errobiren jaiotza-agiria sinatua geratu da, edo bataio-iturritik gertuago dago behintzat. 1975ean lehenengo 45 birak egin zituzten: euskal rocka jaio da. Danielek hogei abesti inguru idatzi zituen taldearentzat. 1.- Euskadi 2.- Aitarik ez dut… 3.- Hi 4.- Kanpo… 5.- Gure zortea 6.- Perttoli 7.- Nora goaz? 8.- Zuretzat… 9.- Andere haundi 10.- Euzkadi


'Herrixa dantzan' itzuliko da bihar, Uarkapen orain - Arrasate - Goiena.eus\n'Herrixa dantzan' itzuliko da bihar, Uarkapen orain\nJon Berezibar 2014-05-15 11:07\nIazko ikasturte amaierako dantzaldia, Garaian.\nBueltan da Herrixa Dantzan egitasmoa Arrasaten. Portaloi elkartek antolatuta eta, ohi bezala, Patxi Montero gidaritzan, bi saio iragarri dituzte. Lehena bihar, 20:15ean Uarkape pilotalekuko taberna ireki berrian eta bigarrena, ekainaren 6an, egubakoitza baita ere, leku eta ordu berean.\nIkasturte honetan oraindino ez da Arrasaten dantza saio herrikoi ezagunaren saiorik egin. Jendea erakartzeko, herriaren erdialdetik gertuago dagoen leku egokiago baten bila ibili dira antolatzaileak – azken saioak Garaia guneko tabernan egin zituzten – eta, azkenean, Uarkapeko ugazaba berriekin tratua egin dute. Ikasturtea amaitu aurreko saio biak proba modua hartuko dituzte, erantzuna baloratzeko.\nHerrixa Dantzan saio irekia da guztiz eta helburua bakarra da: animatzen de edonork ondo pasa dezala. Dantza eta musika tradizionala hartzen dituzte oinarri eta askotariko dantzak egiten dituzte: sokan, bikotean, taldeka... Monterok gidatuta. Saioak doakoak dira eta parte hartzea ere libre da.


"Alternatibak eskaintzearen aldeko politika publikoak egin behar dira" - Sakana - Guaixe.eus\nEneka Irizar, Josune Zabala eta Luci Gonzalez de Pedroso prebentzio teknikariak. ARTXIBOA\nOinarrizko Gizarte Zerbitzuen Mankomunitateetan lan egiten duten Josune Zabala, Luci Gonzalez de Pedroso eta Eneka Irizar prebentzio teknikariek sustantzien kontsumoen ondorioez gaztigatzen urteak daramatzate.\nJosune Zabala, Luci Gonzalez de Pedroso eta Eneka Irizar Gizarte Zerbitzuetako prebentzio teknikariek gogorarazi dutenez, kale edana 90eko hamarkada akaberan sortu zen Espainia hegoaldeko hiri handietan. Gure eskualdean “nahiko berria den arren”, 25 eta 30 urte inguru dira fenomenoa hasi zela.\nZergatik egiten da kale edana?\nAlde batetik, adinez txikikoei edari alkoholikoak ez zerbitzatzeko legea. Bestetik, prezio merkeago baten bila doa diru askorik ez duena. Gainera, erlazioak izateko espazio propio bat sortzen da. Musika entzutea eta lagunekin egotea da bilatzen dena. Gehienbat nerabeak egiten duten gauza denez, adin horretan “haustea” oso erakargarria den gauza delako.\nKalean edanean aritzen denak, beste espazio alternatiborik badu?\nOsasuntsuak diren alternatibak eskaini behar dira. Halako politika publikoen aldeko apustua egin beharko da, aukera bakarra kontsumitzea izan ez dadin. Gaur egun dauden alternatibak indibidualak dira.\nKontsumoa berdina da tabernan eta kalean? Eta ondorioak?\nEz dauka zer ikusirik jendearen aurrean egiten diren gauzak ala ezkutuan egiten direnak. Bestalde, tabernetan lasaiago edan ohi da, tabernatik tabernara joateak bere denbora eskatzen du eta kale edanak, berriz, leku batean eserita eta denbora laburrean kantitate handiak edatea suposatzen du. Bestalde, helduen begirada ez dagoen lekuetan arrisku jokabide gehiago izan daitezke (koma etilikoak, erorketak…)\nKontsumoen ondorioetako bat, normalean barneratuak ditugun jokabideak erlaxatzea izan ohi da, ondo edo gaizki dagoenaren kontzientzia galtzen da. Adibide nabarmenena edan ondoren autoa hartzeko gai sentitzearen pertzepzioa da, eta, hau bezala, gainontzeko jokabideetan berdin. Azken finean, egoera normal batean egingo ez genituen gauzak egiten bukatzen dugu.\nGenero aldagairik badago kale edanean?\nBadirudi gaur egun neskak zerbait gehiago edaten ari direla, kale edanaren bidez beraien genero identitatea birdefinitzen daudela ematen du eta. Adinean lehenago hasten dira neskak, orokorrean neskak mutil helduagoekin egoteko joera dago eta horrek beraien kontsumoak berdintzera dakar.\nMetabolismoa kontutan hartuta, neskak mutilak baino zaurgarriagoak dira alkoholaren efektu toxikoari dagokienez.\nPraktika egokirik badago kale edanerako?\nArrisku praktika bat dela kontuan izanik eta taldean egiten den kontsumo bat dela jakinda, alkoholak pertsona guztietan ez duela berdin eragiten gogoratu behar dugu. Horregatik, kontsumoa neurtzen joatea beharreko gauza da. Ahal dela, gehiegi ez kontsumitzea. Bestetik, edari nahasketarik ez egitea. Lasaitasunez edatea ere garrantzitsua da. Gomendagarria da alkoholik gabeko edariak tartekatzea. Eta ezinbestekoa da norbait gaizki ikusiz gero laguntzea.\nPrebentzioaren ikuspegitik, zer azpimarratuko zenukete?\nGarbi dago, gazteak kontsumo arduratsu batean hezi beharra dago. Eta hau esfortzu handirik egin gabe egin daiteke, helduen beraien jokabidearekin egin dezakete. Gainera, ezinbestekoa da alkoholak dituen ondorio negatiboei buruz kontzientzia hartzea, besteak beste adinez txikikoak kontsumitzen dutenean. Adinez txikikoei alkohola saltzearen kontrola izan behar da, azken finean legea betetzea baita. Horrekin guztiarekin batera, garrantzitsua da kale edanari alternatibak proposatzea, gazteen sozializazio moduak besteak izateko. Eta, azkenik, edariekin lotutako bi neurri hartu beharko lirateke. Alde batetik, alkoholdun edarien publizitatea murriztu beharko litzateke eta, horrela, alkohola eta ongi pasatzearen lotura hautsi eta, bestalde, alkoholik gabeko edarien prezioa jaitsi beharko litzateke.


Sebastian Deuna ospatzeko egitaraua prest dute Urtetan - Zarautz - Zarauzkohitza.eus\nZarauzko Hitza 2020-01-11 13:57\n2017ko Sebastian Deuna eguneko irudi bat\nUrtarrilaren 18tik 20ra hainbat ekitaldiz gozatzeko aukera izango da auzoan, eta urtarrilaren 24an eta 25ean egingo dituzte azken ospakizunak. Urtero bezala, autobus zerbitzua egongo da herrigunetik Urtetara joan-etorria egiteko.\nUrtetako Neska-Mutil Ardoak prest du guztia aurtengo Sebastian Deunaren festetarako. Hilaren 18an hasiko da jaia, eta edadetuak izango dira protagonistak egun horretan. Hurrengo egunean egun osoko jaia izango dute, eta Sebastian Deunaren eguna astelehen buruzuria egokitu denez, hamaiketako soil batekin ospatuko dute.\nIndarrak bigarren astebururako gordeko dituzte, eta hilaren 24an eta 25ean bertso afariaz, musaz eta kontzertuez gozatzeko aukera izango dute bertakoek nahiz herrigunetik festara joaten direnek.\nAurreko urteetan bezala, oraingoan ere autobusak egongo dira herrigunetik Urtetara joan-etorria egiteko, baina oraingoz ez dute ordutegien berri eman. Hori bai, autobusak urtarrilaren 19an, 20an eta 25ean egongo direla jakinarazi dute.\nUrtarrilak 18, larunbata:\n-Eguerdian: Auzoko edadetuei omenaldi-bazkaria eskainiko die Urtetako Neska-Mutil Ardoak.\n- 10:30: meza nagusia Sebastian Deunaren elizan.\n- 11:00: hamaiketakoa auzo elkartean neska-mutil ardoaren eskutik.\n-Ondoren: herri kirol jaialdia\n- Jarraian: sokatira desafioa auzoko neska-mutilen eta ezkonduen artean.\n- Goiz osoan zehar: Aratz Olaizola eta Maria Lasa trikiti doinuekin giroa alaitzen ibiliko dira.\n- 18:30: erromeria Elustondo anai-arreben eskutik auzo elkartean.\nUrtarrilak 20, astelehena. Sebastian Deunaren eguna:\nUrtarrilak 24, ostirala:\n- 21:00: bertso afaria auzo elkartean Iker Zubeldia eta Aitor Mendiluze bertsolariekin.\n-Jarraian: erromeria Aratz Olaizola eta Maria Lasaren eskutik goizeko ordu txikiak arte.\nUrtarrilak 25, larunbata:\n- 16:00: Urtetako XX. Mus Txapelketa Azkarra. Bikoteko 20 euro kostako da izen-ematea.\n- 23:00: Blue Beans eta Fan&go taldeen kontzertuak frontoian.\n-Jarraian: JAM DJa auzo elkartean.


Fontenoy (Aisne) - Wikipedia, entziklopedia askea.\n49°24′26″N 3°11′55″E / 49.4072°N 3.1986°E / 49.4072; 3.1986Koordenatuak: 49°24′26″N 3°11′55″E / 49.4072°N 3.1986°E / 49.4072; 3.1986\nAmbleny, Berny-Rivière, Cuisy-en-Almont, Nouvron-Vingré, Osly-Courtil, Pernant, Ressons-le-Long eta Tartiers\n252 (%52.6) 237 (%49.5)\nFontenoy Frantziako udalerri bat da Aisne departamenduan dagoena, Frantzia Garaia eskualdean. 2013an 499 biztanle zituen.\n2007an udalerrian erroldatutako biztanleak 528 ziren. Familiak 211 ziren, horien artean 55 pertsona bakarrekoak ziren (30 bakarrik bizi ziren gizonak eta 25 bakarrik bizi ziren emakumeak), 76 seme-alabarik gabeko familiak ziren, 67 seme-alabarik gabeko bikoteak ziren eta 13 seme-alabak dituzten guraso-bakarreko familiak ziren.\n2007an 237 etxebizitza zeuden, 215 familiaren etxebizitza nagusia ziren, 10 bigarren erresidentzia ziren eta 11 hutsik zeuden. 235 etxeak ziren eta 2 apartamentuak ziren. 215 etxebizitza nagusietatik 178 bere jabearen bizilekua ziren, 34 alokairuan okupaturik zeuden eta 3 doan lagata zeuden; 9 etxek bi gela zituzten, 31 etxek hiru zituzten, 44 etxek lau zituzten eta 131 etxek bost zituzten. 160 etxek euren parking plaza propioa zuten azpian. 91 etxetan ibilgailu bat zegoen eta 108 etxetan bat baino gehiago zituzten.\n2007an lan egiteko adina zuten pertsonak 350 ziren, horien artean 257 aktiboak ziren eta 93 inaktiboak ziren. 257 pertsona aktiboetatik 237 lanean zeuden (125 gizon eta 112 emakume) eta 20 langabezian zeuden (11 gizon eta 9 emakume). 93 pertsona inaktiboetatik 42 erretiraturik zeuden, 26 ikasten zeuden eta 25 "bestelako inaktibo" gisa sailkaturik zeuden.\n2009an Fontenoy udalerrian 199 unitate fiskal zeuden, 522,5 pertsonek osaturik. Pertsona bakoitzeko diru-sarrera fiskalaren mediana urteko 19.096 euro zen.\n2007an zeuden 21 komertzioetatik, 1 erauzte enpresa zen, 1 bestelako produktu industrialen fabrikazioko enpresa zen, 3 eraikuntza enpresak ziren, 4 ibilgailuen saltze eta konpontze enpresak ziren, 2 ostalaritza eta jatetxe enpresak ziren, 2 finantziazio enpresak ziren, 1 higiezinen enpresa zen, 2 zerbitzu enpresak ziren, 3 administrazio publikoko enpresak ziren eta 2 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 4 zerbitzu publikoetatik, 1 margolaria zen, 1 iturgina, 1 eraikuntza enpresa eta 1 higiezinen agentzia.\n2000. urtean Fontenoy udalerrian 5 nekazaritza-ustiategi zeuden.\nMultimedia: Fontenoy (Aisne)


Zumaia “Smartcity” hiri adimentsuaren bidean pausoak ematen ari da — Zumaiako Udala\nZumaia “Smartcity” hiri adimentsuaren bidean pausoak ematen ari da\nOrain aste batzuk LED argiak jartzeko hasi ziren lanek, argiteria publikoan eraginkortasun energetikoa areagotzeaz gain, beste hainbat aukera ematen dituzte “Smartcity” edo hiri adimentsua izateko bidean urratsak egiteko.\nZumaiako argiteria publikoan LED teknologiako argiak jartzeko lanak apirileko lehen egunetan hasi ziren. Dagoeneko iragarri den bezala, herriko argiterian 841 argi ordezkatuko dira, gutxiago kontsumitzen duten eta, ondorioz, gutxiago kutsatzen duten LED argiak jarrita, elektrizitate gastuan %77 aurreztuz eta urtean 421.569 KWh gutxiago kontsumitzeaz gain, 166,57 Tn CO2 gutxiago isuriz.\nBaina martxan dauden lan horien abantailak harago doaz, izan ere, “Smartcity” edo hiri adimentsuaren bidean urratsak egitea ahalbidetzen baitute. Argiak aldatzeaz gain, 12 koadrotan egiten ari dira aldaketak eta argiztapena telematikoki puntuz puntu erregulatzea ahalbidetzeaz gain, beste aukera batzuk ere ematen dituzte instalazio berriek. Ondorengoak dira instalazio berriek ematen dituzten aukera nabarmenenak:\nSentsorizazioa: sentsoreen bitartez populazioaren dentsitate eremuak azter daitezke, herriko zein zonalde diren biztanle/ibilgailu mugimendu eta dentsitate gehien dutenak.\nInformazio puntuak (panelak): denbora errealeko informazioarekin, garraioak (hurrengo trena edo autobusa zein ordutan izango den...), kale mozketa abisuak, arrisku zibileko abisuak, herriko ekitaldi kulturalak…\nEtorkizuneko 5G sarearen hedapenarekin, internet puntu irekiak herriko hainbat zonaldetan.\nSegurtasuna: puntu beltzetan segurtasun kamerak jartzeko aukera.\nIDAEk (Instituto para la Diversificación y Ahorro de la Energía) 0 interesean Udalari emandako maileguaren bidez ordainduko diren lan horiek, 6 urtetan amortizatuta egotea aurreikusten da, alegia, energia gutxiago kontsumitzeak 6 urtetan sortutako aurrezkia lanen kostuaren adinakoa izango da eta hortik aurrerako aurrezkia eta instalazio berriek ematen dituzten aukera berriak Zumaiaren eta zumaiarren onurarako izango dira.


Orduko 100 kilometro pasatxoko haize boladak izan ditzakegu igandean - Usurbil - Noaua.eus\nOrduko 100 kilometro pasatxoko haize boladak izan ditzakegu igandean\nNoaua Aldizkaria 2019-11-02 12:07\nEuriarekin batera asteburu haizetsua izango dugu. Euskalmet meteorologia agentziaren arabera, larunbat gauerditik astelehen goizaldeko 6:00ak arte abisu horian izango gara haizeagatik haizeguneetan. Haize bolada gogorrenak igande goizalde honetarako espero dira; kostaldetik gertuko lur eremuan, 3:00-12:00 artean alerta laranja izango da indarrean.\nLarunbat gauerdi honetatik aurrera, igandeko "lehen orduetan hego-mendebaldeko haize-boladek 100 km/h-ko abiadura gaindi dezakete, bereziki mendi inguruetan. Goizaldean haizeak ipar-mendebaldera bat-batean eta zakar egingo du, eta haize-boladek 110-120 km/h-ko abiadura gaindi dezakete, bereziki kostaldean. Arratsaldean mendebal-osagaiko haizea ahuldu egingo da eta 90-100 km/h-ko haize boladak izango dira. Gauean haizea hego-mendebaldetik finkatu eta indartuko da eta haize-boladek 100 km/h-ko abiadura gaindi dezakete, bereziki mendi inguruetan".\nHori haizeguneetan. Haizeguneak ez diren lekuetan, igande goizaldeko 3:00-12:00 artean abisu horia izango da indarrean. "Ipar-mendebaldeko haize-boladak 80 km/h baino handiagoak izan daitezke. Bizkaiko eta Gipuzkoako itsasertzetik hurbil dauden tokietan ipar-mendebaldeko haize-boladak 90-100 km/h ingurukoak izan daitezke. Araban ipar-mendebaldeko haize-boladak 70-80 km/h ingurukoak izango dira".\nGainerakoan, larunbat honetako iragarpen hau plazaratu du Euskalmet-ek: "Goibel eta euritsu. Mendebaldeko haizea ibiliko da; indartuz joango da, bolada gogorrekin azken orduetan. Tenperatura maximoak nabarmen jaitsiko dira". Igandean, "zerua oso hodeitsu egongo da eta euria egingo du, egunaren lehenengo partean sarri eta ugari; arratsalde-gau partean atertzera egingo du. Mendebaldeko haize gogorra ibiliko da. Tenperatura gutxi edo nahikoa jaitsiko da".\n"Gaur euria egingo du eta tenperatura maximoek behera egingo dute. Zerua nahikoa estalita ikusiko dugu egun osoan eta edozein momentutan euria egin dezake; prezipitazio gehien kantauri isurialdean espero dugu. Mendebaldeko haizea bizi ibiliko da tarteka eta egunaren amaieran indartu egingo da. Tenperatura maximoak jaitsi egingo dira eta 17-19 ºC-ren bueltan geratuko dira".\n"Igandean "Amelie" izeneko depresioaren eraginpean izango gara. Goizaldean haize oso zakarra espero dugu; hasieran hego-mendebaldetik joko du, baina goizaldearen erdialdean mendebal/ipar-mendebaldera egingo du eta indartsu ibiliko da eguerdira bitartean. Haizearekin batera, depresioak euria ere ekarriko digu, bereziki egunaren lehen partean. Arratsaldean giroa lasaiagoa izango da; haizeak ahultzera egingo du eta atertuz joango da. Tenperatura maximoak 14-17 ºC artean geratuko dira".\n"Astelehenean ere euria egingo du. Tenperaturak, hori bai, gora egingo du eta goiz amaierara arte ateri eutsiko dio. Dena den, haizea oraindik ere bizi samar ibiliko da, hodeiak ugariak izango dira eta, hortaz, giro ezatsegin samarra izango da. Goizaldean hego-mendebaldeko haizea ibiliko da, eta goizean bertan mendebaldetik finkatuko da. Maximoak 17-20 ºC inguruan ibiliko dira".


Herriko ikasleek bizimodu osasuntsuagoa sustatzeko proposamenak egin dizkiote Udalari - Uztarria (Azpeitia)\nHerriko ikasleek bizimodu osasuntsuagoa sustatzeko proposamenak egin dizkiote Udalari\nAgenda 21 hezkuntza programaren barruan, herriko ikastetxeetako ikasleak klima aldaketari eta osasunari lotutako gaiak lantzen aritu dira ikasturtean zehar. Azken hilabeteotan ateratako ondorioak eta euren proposamenak azaldu zizkieten Eneko Etxeberria alkateari eta Aitor Bereziartua zinegotziari atzo.\nHiru zati izan zituen ordu eta erdi iraun zuen saioak. Lehendabizi, ikastetxe bakoitzeko ordezkariek gai horiek nola landu dituzten azaldu zieten udal ordezkariei. Kontatu zuten, adibidez, ikasleak eskolara nola joaten diren aztertu dutela, Komuntzo-Sakona etxalde ekologikoa eta Beizamako baserriak ikustera joan direla, Ibar Eder urtegiaren betetze datuen azken urteetako bilakaera aztertu dutela... Lanketa egin ostean ateratako ondoriak zeintzuk diren eta gauzak hobetzeko eurek zer konpromiso hartu dituzten ere azaldu zuten. Hori ez ezik, Udalari hainbat proposamen egin zizkioten, hala nola herrian bizikletentzako aparkaleku gehiago jartzeko, Oinatzen baliabide naturalekin jolas parke bat eraikitzeko eta eskoletan baratzeak jartzeko laguntzak emateko.\nBigarren zatian, Salbe auzunetik Loiolara doan bidea oinezkotzeko landu dituzten proiektuak erakutsi zituzten, maketa eta guzti. Azkenik, ideia onenaren sariaren irabazleak nortzuk izan diren jakinarazi zuten, eta baita dagokien saria jaso ere. Udal ordezkariek herriko ikasleen proposamenak aztertzeko konpromisoa hartu zuten.


apirila 2014 - Zero zabor\nPasaiako udalak jakinarazi duenez, hondakinen bilketa sistema berria jarri eta hilabetera %84ko tasa gainditu du Antxo. Hau da Atez Atekoa ezarri den Pasaiako bigarren auzunea, Donibaneren ostean. Albistearen oihartzuna eskaini dute Hitzak (“Hilabeteko epean %84ko birziklapen tasa gainditu du Antxok” eta “Hilabeteko epean 54 puntu egin du gora birziklapen tasak Antxon“) eta Diario Vascok (“Los datos nos dan la razón“). Gipuzkoa Zero Zabor elkarteak komentatu...\nPosted in Atez atekoa, Sistema mixtoa, Udalak\n[Pello Zubiria Kamino] Goierriko Hitza izan da, guk dakigula, albisteari oihartzun egiten bakarra: “Ataunen hondakinen %85 gaika biltzera iritsi dira, bereizte tasa bikoiztuta“. Berriak badu bere garrantzia, Ataun baita frakzio bakarreko Atez Atekoa ezarri duen lehenbiziko herria. “Sistema mistoa” eta “Atez Ateko mistoa” formula anbiguoagoz ere izendatzen da Ataungoa. Ataunek hasi duen formulan, errefusaren kaleko edukiontzi berdea kendu egin dute eta atez...\n[Pello Zubiria Kamino] Tolosako udal gobernuak (gehiengo osoa elkarturik Bildu -alkatetza- eta Aralarren zinegotzia) Aste Santu atarian iragarri du apirilaren 29an udalbatzak bozkatzeko edukiko duen bilketa sistema berria, blog honek “Txipdun sistema berria aurkeztu dute Tolosan” albistean aurreratu zuenez. Sistema berria doa Elgetak hilabete honetan aurkeztu eta bozkatzen duenaren eredutik eta duela urte bete Zumaian erabaki baina oraindik ezarri gabe dagoenetik. Nola izendatu?...


Euskal Herria Bildu - Herri galdeketei buruzko akordio politikoa beharrezkoa da\nHerri galdeketei buruzko akordio politikoa beharrezkoa da\nJoan den astean, Gipuzkoako Diputazioak Zestoako Osinbeltz harrobian bizigabetutako hondakinen biltegiaren inguruan herri galdeketa egingo zuela iragarri zuen. Zestoarrek eta oro har, gipuzkoarrek, oso begi onez ikusi duten albistea izan da. Izan ere, Diputazioak herritarren eskaera bati oso modu egokian erantzun dio.\nEH Bilduk beti adierazi du herritarren partaidetza bere ekimen politikoaren erdigunean jarriko duela eta gure hitza betetzen ari gara. EH Bildurentzat partaidetza apustu estrategiko bat da eta norabide horretan, aurrera-pausuak ematen ari gara.\n2011an herrialdeko erakunde gehienak kudeatzera iritsi ginenean, politika publikoetan herritarren partaidetza anekdotikoa zen Gipuzkoan. Diputazioan Imanol Lasak zuzentzen zuen Parte-Hartzearen Departamenduan, legealdi osoan, dozena bat prozesu abiatu zituen, denak gai txikietan. EH Bilduk, berriz, hasieratik herritarren parte hartzea ildo estrategiko bezala hartu zuen eta legealdi osoan zehar, pausuz-pausu, ekimenak proposatu eta gauzatu ditugu norabide horretan.\nAdibidez, Igeldo eta Itziarko herritarrei udalerria izateko nahiaren inguruan galdetu genien. Horrez gainera, ugari eta askotarikoak izan dira gure ekimenak, ehunka, eta demokrazia zuzena arautzeko proposamenak ere egiten ari gara, besteak beste, Donostiako udaletxean edo udal ordenantzen egokitze .\nGobernuan gauden herrietan ere herri galdeketak antolatu ditugu: Azpeitian, Tolosan, Zestoan hainbat eskualdetan foru aurrekontuen partidak erabaki dituzte, eta beste herri askotan prozesu parte hartzaileak sustatu ditugu. Areago, aste honetan bertan jakin dugu Mutrikun ere azaroaren 30an herri galdeketa egongo dela, bi hondakinen bilketa sistemen artean erabakitzeko. Honek frogatzen du gure planteamendua oskoa dela, salbuespenik gabekoa.\nZestoako herri galdeketaren kasuan, Euskal Herrian erakunde publiko batek egingo duen herri galdeketa lotesle garrantzitsuena dela esan dezakegu. Apal eta irmo esan ere. Kudeaketa publikoan ari den alderdi batek bere eskumenaren baitan dagoen horrelako erabaki handi bat inoiz ez du herritarren esku jarri. Ez dago aurrekariarik. EAJk eta PSEk inoiz egin ez dutena egiten ari da EH Bildu.\nAdibidez, EAJk eta PSEk Zubietako errauste plantaren inguruan instituzioek bultzaturiko herri galdeketarik ez zuten antolatu, eskaera handia izan arren. Ezta errauste planta horrek sortuko zituen errautsa toxikoak nora bota behar ziren erabakitzeko ere. Eta gauza berdina esan genezake AHTri buruz edo Pasaiako kanpo portuaren inguruan. Bizkaia, Araba eta Nafarroako gobernuek azpiegitura handien inguruko herri galdeketarik ez dute egin. Eusko Jaurlaritzak edo nafar gobernuak ari gutxiago. Defizit nabarmena dago, eta gure ustez bada garaia azpiegitura handiei buruz ere herritarrek duten iritzia entzuten hasteko.\nBatez ere Zestoako herri galdeketarekin, EH Bilduk demokrazia parte hartzailearen norabidean ematen duen aurrera pausu bat da, baina argi dago oraindik bide luzea egin behar dugula. Demokrazia errepresentatiboak goia jo du, herritarrek politika publikoen kudeaketan zuzenean parte hartu nahi dute eta instituzioek eskaera horri erantzun behar diote, arduraz, orekaz eta kontrobertsia edo garrantzi handiko gaietan batik bat .\nAkordio politikorako enplazamendua\nAsko daukagu denok hobetzeko, baina aurrera pausuak ematen hasi behar dugu. Zestoako herri galdeketa jauzi kualitatiboa da zentzu horretan, baina ez bakarra edo hondakinen eremura mugatu nahi dugun ekimena.\nHerri galdeketen inguruan eztabaida lasaia eman behar da, Gipuzkoa eta, nola ez, Euskal Herri mailakoa. Herri galdeketak aurkari politikoaren aurkako arma gisa erabiltzeari utzi eta erakunde publiko guztien kudeaketan txertatzen hasi behar da. Hori da, hain justu, Gipuzkoako indar politikoei eskatzen dieguna, gobernatzen ari garen eremuetan herri galdeketak egiten hasi gaitezen, AKORDIOA HELBURU, gogoeta partekatua egitea. Herritarrek hori espero dute guregandik, euren iritzi eta bozken ordezkariak garen neurrian, gai jakinetan, alderdikeriez gaindiko jarrera irekia izan eta herritarrei hitza eta erabakia zuzen-zuzenean ematea. Pertsonen eta oinarrizko eskubideen kalterako aukerarik eskaini gabe, zabaldu dezagun demokrazia zuzenaren esparru publikoa.\nNorabide honetan denok, salbuespenik gabe, asko egiteko dugula jakinda, bide amankomuna egiteko prestutasuna adierazi nahi dugu gaurkoan. Jar gaitezen herritarren nahiaren esanetara.


gaztEHerria aurkeztu dute independentziaren alde\nSertutxa el Jue Mar 11, 2010 7:02 pm\nINDEPENDENTZIAREN ALDEKO DINAMIKA\nIndependentzia helburu hartuta GaztEHerria ekimena aurkeztu dute dozenaka gaztek\nIndependentzia Euskal Herriaren biziraupenerako aukera bakartzat ikusten duten gazteon bilgunea den GaztEHerriak aurkezpen publiko erraldoia egin du. Datorren apirilaren 4an ospatuko den Aberri Egun bateratura deialdia egin du. Bi egun lehenago, Durangon independentziaren aldeko jaialdi erraldoia antolatuko du.\nDONOSTIA.- Agerraldi jendetsua egin du GaztEHerriak gaur Donostian. Musikherria, Akuilu, Bizigay, Bilgune Feminista, Gazte Independentistak, Topatu.info, Ikasle Abertzaleak, Kamaradak, Gazte Abertzaleak, Kaskagorri eta Elkarlana taldeek osatzen dute "independentzia Euskal herriaren biziraupenerako aukera bakartzat ikusten dugun gazteon bilgunea".\nDinamika berri honen oinarri politikoak "Bizi dezagun ametsa, eraiki independentzia!" adierazpenan biltzen dira. Prentsaurrekoan adierazi dutenez, azken asteetan "gazte eremuko eragile eta norbanakoen artean garatu den elkarlanaren ondorioa da".\nGaztEHrriaren lehen urratsa apirilaren 2rako Durangon independentziaren aldeko jaia antolatzea dela esan dute eta bi egun beranduago ospatuko den Aberri Egun bateraturako deia ere egin dute.\nRe: gaztEHerria aurkeztu dute independentziaren alde\nSertutxa el Jue Abr 01, 2010 5:28 pm\nGara escribió: «Alternatiba independentzia dela erakutsi nahi dugu gazteok»\nNora Aurrekoetxea eta Fran Urias, Gazteherria ekimeneko bozeramaileak\nIndependentziaren aldeko uholdea irudikatzeko asmoa dute bihar Durangon, eta horretarako milaka gazte erakarriko dituen egitarau zabala antolatu du GaztEHerriak. Lanez lepo topatu ditugu bere bozeramaileak, baina biharkoa «lehen harria» besterik ez dela izango nabarmendu diote GARAri.\nKale animazioa, 1.500 lagunentzako herri bazkaria, sabel dantza eta flamenkoa ikasteko aukera, independentziaren aldeko jinkana, nazioarteko hamaika esperientzia, momotxorroak nahiz hankapaluak faltan izango ez dituen kalejira eta Berri Txarrak, Ojos de Brujo, Asian Dub Foundation edo Esne Beltza musika taldeen emanaldiak ikusteko aukera. Hori guztia eta askoz gehiago topatuko dute etzi GaztEHerriarekin Durangon bat egingo duten milaka gazteek. GaztEHerria askoz harantzago doa, ordea, eta GARAk hor arakatu nahi izan du, bere bi bozeramaileen laguntzarekin.\nNola definituko zenuke GaztEHerria?\nNora Aurrekoetxea: Euskal gazte ezkertiar eta independentistak barnebiltzen dituen bilgunea da. Egunerokotasunean independentziaren alde lanean diharduten norbanako zein eragileak batzen dituena.\nFran Urias: Dinamika bat da; ez da ekimen soil bat, eta bi helburu ezarri dizkiogu: batetik, bilgune hori irudikatzea eta independentzia gazteen alternatiba dela adieraztea; eta bestetik, Euskal Herriak bizi duen fase politiko berri honetan gazteok gure harria jartzea.\nNola sortu zen GaztEHerriaren ideia?\nN. A: Esparru ugaritan gabiltzan gazteak, bai kirolean, musikan edo kultur mailan dabiltzanak, edo era antolatu batean ikasle edota feminista gisa... guztiok helburu komun bat genuela ohartu eta indar metaketa egiteko aukera ikusi genuen. Horrela sortu genuen GaztEHerria, batzen gaituen independentzia nahiari bide emateko.\nEta zein da gazteok fase politikoari egin nahi diozuen ekarpena?\nF.U.: Guk erakutsi nahi dugu herri honen alternatiba bakarra independentzia dela, eta zehazki, gazteriari erakutsi nahi diogu independentzia dela euren arazoen alternatiba, bai independentzia politikoa, baina hain garrantzitsua den independentzia pertsonala ere bai.\nZer-nolako sukalde lana egin duzue GaztEHerria osatzeko eta atxikimenduak batzeko ?\nF.U: Adierazpen bat osatzea izan zen lehen eginbeharra, eta hori erabili dugu lanerako oinarri, eta horrexegatik, ez da izan horren zaila babesak eskuratzea, adierazpenarekin bat egiten duen orok lekua du-eta GaztEHerrian. Kanpotik imajina daitekeena baina errazagoa izan da, eta oinarriekin ados daudenak GaztEHerriak-en ateak oraindik ere zabalik ditu.\nGazte Abertzaleak, Alternatiba, Ikasle Abertzaleak denek osatzen dute GaztEHerria. Iratzarriren atea jo al duzue?\nF.U: Jo bai, baina ez dute gurekin lan egiteko borondatea agertu.\nJoan den azaroan hamarnaka gazte atxilotu eta espetxeratu zituzten, baina gazteria oraindik ere lanerako gogoz dago?\nF.U: Bai. GaztEHerriarekin gazte independentisten indar erakustaldia egin nahi dugu, egurra ematen diguten arren, hor gaudela frogatu nahi dugu.\nEgun osoko jaialdia antolatu duzue ostiralerako Durangon. Zerbaiten hasiera al da hori?\nN. A: Epe luzerako dinamika bat izango da GaztEHerria. Aurrera begira lanean jarraituko dugu, nahiz eta oraindik ez dugun lan hori zehaztu. Ostiralekoa asmo honen lehen harria izango da, seguru.\nEgunari zein helburu jartzen diozue?\nN.A: Irudi bat utzi nahi dugu Durangon; independentziaren aldeko gazte uholde handi bat irudikatu nahi dugu eta euskal gazteria independentziaren aldekoa dela argi utzi nahi dugu.\nF.U: Ekimen ugari egongo dira. Goizean hitzaldi eta tailerrak izango ditugu. Kamaradakek nazioarteko ordezkaritza zabal bat ekarriko du, eta beste herrietako esperientziak gurekin partekatuko dituzte. Bestetik, «Gazteok eta independentzia» goiburua duen mahai-inguruarekin, gazteen arazoak aztertu eta horien alternatiba independentzia dela nabarmenduko dugu. Hala ere, jaialdi bat den heinen egun osoan zehar ondo pasatzea nahi dugu, elkar ezagutzea eta giro polit bat sortzea, hurrengo egunean denok berriz gogoz lanean hasteko.\nZenbat lagun behar dira jaialdi hau prestatu eta egin ahal izateko?\nF.U.: Ostiralean bertan bostehun eta mila lagun artean ibiliko dira boluntario lanean, mahaiak prestatzen, bazkaria banatzen, txosnan txandak egiten... asteazken eta ostegunean ere muntaketa lanetan beste berrehun lagun arituko dira eta ondoren dator desmuntatzea, beraz esku guztiak izango dira ongi etorriak Durangon.\nHendaia eta Irun arteko Aberri Egunerako deia egiteaz gainera, «poteo olinpiada» antolatu duzue, Moskuko plazan, 16.00etan. Zergatik da garrantzitsua gazteak bertaratzea?\nN.A: Gazteak bertan egon behar gara, beti esaten da gazteria dela etorkizuna, eta ikusita zein egoeran gauden, ba are garrantzitsuagoa da guk bertan parte hartzea.\nF.U.: GaztEHerriaren helburua da fase politiko honi gazte ekarpena egitea, eta horrenbestez, ezinbestekoa da inflexio puntua izango Aberri Egun bateratuan egotea.\nEste viernes hay dia completo en Durango con conciertos (Berri txarrak, itziarren semeak, asian dub fundation, gose, Esne beltza...), charlas, kalejira, animacion callejera, comida popular para 1500 personas entre otros.\nTambien dicen que tocaron la puerta de los jovenes de Aralar pero no han querido participar.\nAndalus el Jue Abr 01, 2010 8:31 pm\nPor poquín me quedo sin subir este año, pero volverá a haber presencia andaluza por allí\ncharru el Mar Abr 06, 2010 3:13 pm\nLa verdá que a tenio que estar guapo el encuentro, dejo algunas fotos que e encontrao por la red. salú\nhay mas pinchando en el enlace. http://www.flickr.com/photos/soniko/sets/72157623624941215/


Osasun aseguruaren kostuek amerikarren heren bat izutzen dute medikuarengana joateagatik - Berrikuntza 2022\nOsasun aseguruaren kostuek amerikarren heren bat izutzen dute medikuarengana joateagatik\nNahiz eta Estatu Batuetan munduko osasun sistemarik garestiena dagoen, estatubatuarrek ez lukete kosturik jarri behar osasunaren gainean. Horregatik, Affordable Care Legea. Affordable Care Legea indarrean jarri eta urtebetera egindako Gallup-en azken inkesta batek aurkitu du hiru amerikartik batek saihesten duela tratamendu medikoa jasotzea edo maiteak medikuetara eramatea, osasun-laguntza astronomikoko kostu gisa hautematen dutena ordaintzeko beldur delako..\nGallupeko ikertzaileek telefono bidezko elkarrizketak egin zituzten 2014ko azaroaren 6tik 9ra, eta AEBetako 50 estatuetan eta Columbia Barrutian bizi ziren 18 urte edo gehiagoko 828 heldu sartu ziren. Inkestatuei galdetu zaie ea azken urtean tratamendu medikoren bat atzera bota duten. Tratamendu medikoa bertan behera uzten bazuten, egoera edo gaixotasunaren larritasuna baloratzeko ere eskatu zieten. Ikertzaileek inkestatu bakoitzaren estaldura medikoa kontuan hartu zuten, estaldurarik ez barne.\nAurkikuntzek agerian utzi zuten asegururik gabeko estatubatuarren ehuneko 57k tratamendu medikoa saihestu zuela azken 12 hilabeteetan. Medicare edo Medicaid duten estatubatuarren ehuneko 22k eta aseguru pribatua dutenen ehuneko 34k ere onartu zuten tratamendu medikoa bertan behera utzi zutela balizko kostuagatik. Tratamendu medikoa saihestu zuten osasun-aseguru pribatua duten estatubatuarren tasak 2013an ehuneko 25etik 2014an ehuneko 34ra igo ziren.\nOrokorrean, estatubatuarren ehuneko 22k esan zuen tratamendu medikoa utzi zuela egoera "oso" edo "zerbait larri" baterako, egoera "ez larri" batengatik tratamendua jasotzea saihestu zuten estatubatuarren ehuneko 11ren aldean. 2013 eta 2014 artean egoera "ez larri" baten ondorioz mediku-laguntzarik eskatu ez zuten estatubatuarren tasa ehuneko 11an mantendu zen arren, egoera "oso" edo "zenbait larri" batengatik tratamendua utzi zutenen tasa ehuneko 19tik hazi zen. 2013an 2014an ehuneko 22ra.\nMedikuak saihestu zituzten urteko 30.000 dolar baino gutxiagoko etxeko diru-sarrerak dituzten estatubatuarren tasa 2013an ehuneko 43tik 2014an ehuneko 35era jaitsi zen. tratamendua 2013an ehuneko 17tik 2014an ehuneko 28ra igo zen. 30.000 eta 74.999 dolar arteko etxeko errenta duten estatubatuarren tasa ere 2013ko ehuneko 33tik 2014ko ehuneko 38ra igo zen.\nAseguratutako estatubatuarren tasa 2013an ehuneko 82tik 2014an ehuneko 86ra hazi den arren, tratamendu medikoa saihesten duten estatubatuarren tasak ere hazten jarraitzen du, bai aseguru pribatua dutenak, bai Affordable Care Legearen arabera estaltzen direnak. Obamacare-ren kritikariek aurkikuntza hauei ekarpena egiten diete Affordable Care Legearen eraginkortasunik ezari edo aseguru pribatuko estatubatuarrei tratamenduaren prezioan eragiten dien ondorioei, hala ere, prozedura mediko gehienen kostuak geldirik izaten hasi dira azken urteotan.\n2021eko Osasun Mentalaren Mundu Eguna: Osasun mentala hobetzen eta mantentzen laguntzeko moduak


Osasunaren arloko programen gutxieneko edukiak eta itsasoko langileen osasun arloko prestakuntzaren ziurtagiria jaulki eta homologatzeko baldintzak ezartzen dituen martxoaren 5eko PRE/646/2004 Aginduan bere 5. eta 7. artikuluetan ezartzen duenaren arabera, Itsasoko Gizarte Institutuari dagokio osasun prestakuntza espezifikoa eman nahi duten zentro pribatuek bete beharreko baldintzak homologatzea eta kontrolatzea.\nPrestakuntza zentroek bete behar dituzten baldintzei eta osasun prestakuntza espezifikoa eman nahi duten zentro pribatuen homologazio prozesuari buruzko Itsasoko Gizarte Institutuaren 2013ko apirilaren 24ko Ebazpenak osasun prestakuntza espezifikoko ikastaroak eman nahi dituzten zentro pribatuen homologazioa arautzen du.\nZentroen baldintza orokorrak.\nModalitate egonkorreko ikastaroen garapena.\nModalitate ibiltariko ikastaroen garapena.\nOsasun prestakuntza espezifikoko ikastaroak emateko baimendutako zentroek STCW-78/95 Hitzarmeneko xedapenak bete behar dituzte; zehazki, honako hauek:\nKalitate sistema bat ezartzea (I/8 Arauan eta A-I/8 Atalean ezarritakoa).\nPrestakuntzaren eta ebaluazioaren arduradunak ematen dituzten gaien arloan behar bezala prestatuta daudela eta ikasleen prestakuntza I/6 Arauko eta A-I/6 Ataleko xedapenen arabera administratzen, gainbegiratzen eta kontratatzen dela bermatzea.\nEduki teoriko-praktikoak behar bezala garatzen direla eta osasun prestakuntza espezifiko oinarrizko eta aurreratu bakoitzerako eta horien eguneratzeetarako ezarritako aldiak errespetatzen direla bermatzea.\nIkastaroak emateko lokalen eta bertako ekipamenduaren, material didaktikoaren eta bitarteko suntsikorren gutxieneko segurtasun eta bizigarritasun baldintzak bermatzea, osasun prestakuntza espezifikoko maila bakoitzerako (oinarrizkoa eta aurreratua). Baldintza horiek, osasunaren arloko prestakuntza espezifikoko programen gutxieneko edukiak eta itsasoko langileen osasun arloko prestakuntzaren ziurtagiria jaulki eta homologatzeko baldintzak ezartzen dituen martxoaren 5eko PRE/646/2004 Aginduaren II. eranskinean ezarrita daude.\nZentro pribatuek osasun prestakuntza espezifikoko ikastaroak emateko eta horiek eguneratzeko homologazioa eska dezakete:\na) Modalitate egonkorra: Ikastaroak ematen diren ikasgelak baimenduta geldituko dira homologatzen diren unean bertan. Modalitate hau bi motatan banatuta dago:\nInstalazio finkoak: prestakuntza dagokion homologazioan baimendutako lokalean ematen denean.\nUnitate mugikorrak: osasun prestakuntza espezifikoa emateko beharrezko materiala eta ekipoak barne hartzen dituzten egitura mugikorretan kokatutakoak (kamioi artikulatuak edo beste edozein sistema).\nb) Modalitate ibiltaria: ikastaro bakoitza emango den ikasgela hori egin aurretik baimentzen da.\nHomologazio eskaera II. Eranskina (eskaera eredu ofiziala) betez formalizatuko da eta Itsasoko Gizarte Institutuaren Zuzendaritzara eramango da. Eskaera hori eta jarraian zehaztutako dokumentazio osagarria aurkeztu beharko dira Itsasoko Gizarte Institutuaren zerbitzu zentraletan, bere probintzia zuzendaritzetan edo tokiko zentroetan, edo Herri Administrazioen Araubide Juridikoari eta Administrazio Prozedura Erkideari buruzko azaroaren 26ko 30/1992 Legearen 38.4 artikuluan onartutako beste edozein bitarteko erabiliz bidali beharko da.\nEman nahi diren prestakuntza modalitate edo azpimota bakoitzeko eskaera bat aurkeztu beharko da, honako dokumentu hauekin batera:\na) Eskatzailearen eta/edo horren legezko ordezkariaren nortasun egiaztapena. Identifikatzeko helburuz, eskatzaileak honakoa aurkeztu beharko du:\nPertsona fisikoen kasuan: Baimen eredua (III. eranskina), behar bezala beteta, datuak sarbide informatizatuko sistemaren bidez egiaztatzeko, beharrezko konfidentzialtasun berme guztiekin. Halakorik ezean, nortasun agiri nazionalaren, pasaportearen edo NIEren (atzerritarraren identifikazio zenbakia) fotokopia konpultsatua.\nPertsona juridikoen kasuan: Onuradunaren identifikazio-fiskaleko kodearen fotokopia konpultsatua.\nHala badagokio, legezko ordezkaritza egiaztatzen duen dokumentazioa, dagokion Itsasoko Gizarte Institutuko probintzia zuzendaritzak emandako ziurtagiriarekin ordeztu daiteke.\nb) Eratzeko eskritura, pertsona juridikoa bada.\nc) Eskatzaileak zerga betebeharrak eta Gizarte Segurantzako betebeharrak ordaindu dituela egiaztatzen duen ziurtagiria. Ez da beharrezkoa izango eskatzaileak ziurtagiri horiek aurkeztea, datu horiek organo kudeatzaileak Zerga Administraziorako Estatu Agentziari eta Gizarte Segurantzaren Diruzaintza Nagusiari emateko berariazko baimena ematen badu.\nd) Ezarritako kalitate sistemaren ziurtagiria, kanpo ikuskaritza batek egindakoa; bertan, osasun prestakuntza espezifikoa sartuta dagoela zehaztu beharko da.\ne) 2013ko apirilaren 24ko Ebazpenaren VI. Eranskinean ezarritako puntuak garatzen dituen memoria deskribatzailea:\nInstalazioak, altzariak eta ekipoak (modalitate egonkorrerako bakarrik):\nIkasgelen gutxieneko azalera (ikasleko m2).\nInstalazio komunen deskribapena.\nIrakaskuntzarako altzarien eta elementu osagarrien deskribapena.\nLokaletako segurtasun eta higiene neurriak: suteak itzaltzeko gailuak, segurtasun seinaleak, lehen sorospenetarako botikina, ikasgelen bizigarritasun baldintzak (berogailua, aire girotua, argiztapena, garbiketa, etab.).\nBitarteko eta material didaktikoak:\nPrestakuntza jarduerarako ikus-entzunezko bitartekoen deskribapena.\nIrakaskuntzarako laguntza materialaren deskribapena.\nZentroaren antolamendu orokorra.\nEkipoen eta materialen mantentze-lanetarako eta zaintzarako plana.\nPrestakuntza plana (ikastaroen edukia eta esleitutako denborak, unitate didaktiko teoriko eta praktikoen diseinua, ikastaroen proba teorikoak eta praktikoak egiteko prozedura).\nPrestakuntza jarduerak ebaluatzeko metodoak.\nIrakaskuntza jardueren memoriaren eredua.\nIkasleen asebetetze mailaren inkestaren eredua.\nAdministrazio kudeaketa. Emandako ikastaroen segimenduarekin eta administrazio kontrolarekin lotutako zereginak: dokumentazioaren eta ikasleen espediente akademikoen artxiboa, artxibo informatikoen segurtasun kopiak, entregatutako tituluen eta ziurtagirien erregistro eredua, ikastaroetako akten eredua.\nf) Martxoaren 5eko PRE/646/2004 Aginduaren II. eranskinean ezarritako gutxieneko baldintzak betetzen direla egiaztatzen duen adierazpena.\ng) Ikaslearen eskuliburuaren ale bat; bertako edukia bat etorriko da martxoaren 5eko PRE/646/2004 Aginduaren I. eranskinean ezarritako helburuekin.\nDokumentazio guztia paper formatuan entregatuko da, eta beste kopia bat euskarri elektronikoan edo bitarteko telematikoen bidez.\nItsasoko Gizarte Institutuko Zuzendariak aldeko ebazpena eman ondoren, homologazioak hiru urteko balioa izango du, jakinarazpenaren datatik kontatzen hasita.\nOsasun prestakuntza espezifiko oinarrizkoari eta/edo aurreratuari dagozkion homologazioak dagozkien eguneratze programetara zabalduko direla ulertuko da.\nOsasun prestakuntza espezifiko aurreratua emateko zentroen homologazioa eta baimendutako modalitate berean eguneratzea.\nHomologazio ebazpena eta ondorengo luzapenak «Estatuko Aldizkari Ofizialean» argitaratuko dira.\nHomologazioen indarraldia elkarren segidako hiru urteko alditan luza daiteke, baldin eta berezko amaiera data baino gutxienez hilabete lehenago eskatzen bada.\nEskatzen den modalitate eta prestakuntza mota desberdin bakoitzeko eskaera bat (II. eranskina) aurkeztu beharko da, dokumentazio honekin batera:\nEskatutako luzapenari dagokion homologazioan oinarrituta egindako ikastaroen memoria.\nEskatzaileak zerga betebeharrak eta Gizarte Segurantzako betebeharrak ordaindu dituela egiaztatzen duen ziurtagiria. Ez da beharrezkoa izango eskatzaileak ziurtagiri horiek aurkeztea, datu horiek organo kudeatzaileak Zerga Administraziorako Estatu Agentziari eta Gizarte Segurantzaren Diruzaintza Nagusiari emateko berariazko baimena ematen badu (V. eranskina).\nEzarritako kalitate sistemaren ziurtagiria, kanpo ikuskaritza batek egindakoa; bertan, osasun prestakuntza espezifikoa sartuta dagoela zehaztu beharko da.\nMartxoaren 5eko PRE/646/2004 Aginduaren II. eranskinean ezarritako gutxieneko baldintzak betetzen direla egiaztatzen duen adierazpena (VII. eranskina).\nZentroari esleitutako irakasle taldean utzi nahi diren irakasleentzat, ezarritako ereduaren araberako eskaera (VIII. eranskina).\nZentroak aurkeztutako memoria, ikasketa planak, praktikak eta homologazioaren arabera egindako ikastaroei buruzko gainerako dokumentazioa ikusi eta aztertu ondoren, eta Itsasoko Gizarte Institutuko probintzia zuzendaritzak gutxieneko materialaren baldintzak eta irakasleen maila betetzen direla egiaztatu ondoren (martxoaren 5eko PRE/646/2004 Aginduan zehaztutakoak), Itsasoko Gizarte Ekintzako Zuzendariordetza Nagusiak homologazioa luzatzeko proposamena bidaliko dio Itsasoko Gizarte Institutuko Zuzendaritzari.\nZentro homologatuek modalitate egonkorrean emandako ikastaroei buruzko honako informazio hau eman beharko diete zentroa kokatuta dagoen eta prestakuntza jarduera gauzatuko den Itsasoko Gizarte Institutuko probintzia zuzendaritzei:\nIkastaroa hasi aurretik (gutxienez hamabost egun lehenago):\nIkastaroa egiteko lekua.\nHasiera eta amaiera datak.\nIkastaroaren edukiaren banaketa, hori garatzeko daten arabera.\nIkastaroa emateko esleitutako irakasleak.\nIkastaroa amaitu ondoren:\nIkastaroa amaitu ondorengo hirurogeita hamabi orduetan, gainditu duten ikasleen datuak, telematikoki.\nIkastaroa amaitu ondorengo zazpi eguneko epean, eginiko ikastaroari dagokion akta.\nHomologazioa onartu ondoren, Itsasoko Gizarte Institutuko Zuzendaritzak, Itsasoko Gizarte Ekintzako Zuzendariordetza Nagusiaren bidez, irakaskuntza jarduera gauzatzen den gainerako probintzia zuzendaritzekiko lotura zentro gisa arituko den probintzia zuzendaritza izendatuko du. Loturako probintzia zuzendaritzak prestakuntza ibiltaria emango den ikasgeletako eta ikastaroetako dokumentazioa eta ikuskapen txostenak eskatuko dizkiete beste probintzia zuzendaritzei.\nZentro homologatuak modalitate egonkorrean emandako ikastaroei buruzko informazio hau eman beharko dio loturako probintzia zuzendaritzari:\nIkastaroa hasi aurretik (gutxienez hilabete lehenago):\n2013ko apirilaren 24ko Ebazpenaren IX. eranskina; bertan, ikastaroa emango den herria eta ikasgelaren ezaugarriak, hasteko eta amaitzeko datak, ikastaroa datetan nola banatuta egongo den eta irakasleen zerrenda zehaztuko dira.\nIkastaroa emango den ikasgelaren edo ikasgelen neurriak zehazten dituen planoa edo krokisa.\nEskaera jaso ondoren, loturako probintzia zuzendaritzak prestakuntza ibiltaria emango den ikasgelei buruzko dokumentazioa eta ikuskapen txostenak eskatuko dizkio dagokion probintzia zuzendaritzari, ikastaroa egiteko beharrezko baimena emateko.\nItsasoko Gizarte Institutuak homologatutako zentro pribatuek ziurtagiri bat emango diete osasun-heziketa zehatzeko ikastaroak gainditu dituzten ikasleei, 2013ko apirilaren 24ko Ebazpeneko I. Eranskinean xedatutakoarekin bat; ziurtagiri hori Itsasoko Gizarte Institutuaren edozein zuzendaritza probintzialean aurkeztu ahalko da, ondoren martxoaren 5eko PRE/646/2004 Ordenako IV. eranskineko Osasun Heziketa Espezifikoaren Ziurtagiri eguneratua igortzeko.\nKurtso bakoitzak honakoa izan beharko du:\nKoordinatzaile bat, kurtsoa gainbegiratzeaz eta kontrolatzeaz arduratuko dena, baita gerta litezkeen arazoak konpontzeaz ere.\nGutxienez, medikuntzan lizentziatu bat eta erizaintza zikloa egin duen edo erizaintzan edo antzeko ikasketetan diplomatu bat; horiek izango dira kurtsoko unitate didaktikoak (bai teorikoak bai praktikoak) irakatsiko dituztenak.\nItsasoko Gizarte Institutuak irakasleak gaitzeko, haietako bakoitzari buruzko honako dokumentazioa aurkeztu beharko dute zentroek:\n2013ko apirilaren 24ko Ebazpeneko VIII. Eranskinean erantsitako ereduan oinarritutako eskaera.\nBere nortasuna egiaztatzeko, irakasleak bere nortasun agiri nazionalaren zein atzerritarren identifikazio zenbakiaren fotokopia konpultsatua aurkeztu ahalko du, edo, hala nahiago badu, Barne Ministerioko datuak biltzeko Itsasoko Gizarte Institutuaren baimena, eskaeran dagokion laukitxoa markatuta.\nIkasketen tituluaren fotokopia konpultsatua.\nIrakasteko gaitasunaren ziurtagiria, honako dokumentu hauetako baten fotokopia konpultsatuaren bitartez:\n• Gutxienez 60 orduko iraupena duen ikastaroa burutu izanaren ziurtagiria, Itsasoko Gizarte Institutuak igorritakoa, itsasoko pertsonei osasun-prestakuntza emango dieten irakasleen prestakuntzari buruzkoa.\n• Teknika pedagogikoei buruzko ikastaroa gainditu izanaren ziurtagiria, gutxienez 80 ordukoa, eskatzailea ez den beste entitate batek igorritakoa.\n• Gutxienez 160 orduz irakatsiko den materiarekin lotura duten irakaskuntza-jarduerak irakatsi izanaren ziurtagiria.\nZentro homologatuak Itsasoko Gizarte Institutuari jakinarazi beharko dio bere irakasleen zerrendan dagoen edozein aldaketa. Aldaketa hori irakasle berria gehitzea bada, aurretiaz aipatutako dokumentazioa ere aurkeztu beharko da.\nI. Eranskina. Kurtsoaren ziurtagiria. (PDF,556 KB) 27/05/2014\nII. Eranskina Homologazioa edo luzapena eskatzea. (PDF,999 KB) 27/05/2014\nIII. Eranskina Datu pertsonalak egiaztatzea. (PDF,579 KB) 27/05/2014\nIV. Eranskina Legezko Ordezkaritza. (PDF,698 KB) 27/05/2014\nV. Eranskina Datuak lagatzeko baimena. (PDF,580 KB) 27/05/2014\nVI. Eranskina Memoria deskribatzailea. (PDF,32 KB) 27/05/2014\nVII. Eranskina Oinarrizko baldintzak betetzeari buruzko aitorpena. (PDF,598 KB) 27/05/2014\nVIII. Eranskina. Irakasleen eskaera. (PDF,724 KB) 27/05/2014\nIX. Eranskina. Kurtso ibiltariaren jakinarazpena. (PDF,741 KB) 27/05/2014


«Korapiloak nola askatzen diren baino nola sortzen diren interesatzen zait gehiago niri» | Kultura | GARA\nITZULTZAILE ETA IDAZLEA\nIzenburutik hasita mamirik baduen argitalpena da «Gu orduko hauek», Garazi Arrularen (Tafalla, 1987) izen-abizenak azalean daramatzan lehena. Baina ez du lehen liburua: itzultzaile den aldetik hainbat lan egin ditu, tartean Amelie Nothomb, Anais Nin eta Walter Benjaminen obren itzulpenak.\n«Korapiloak nola askatzen diren baino nola sortzen diren interesatzen zait gehiago niri»\nAmalur ARTOLA|GASTEIZ Eguneratua:\nIdazle bezala estreinako liburua duzu, baina ez zara berria idazketan.\nIkastola garaitik idazten dut, baina orain lauzpabost urte erabaki nuen idatzitakoa gordetzen hastea. Niretzat oreka kontua da; noiz pisatzen duen balantzak gehiago alde batera, noiz gorde kaxoi batean idatzitakoa.\nEta zergatik argitaratu?\nPisatzen zidan jada kaxoian gordetzen jarraitzeak. Nire buruari ‘noiz arte?’ galdetzen nion eta, momentu batean, erabaki nuen ordutik aurrerakoak landuko nituela horretara begira.\nZortzi ipuin bildu dituzu liburuan. Zerk batzen ditu?\nOrain dela urtebete, Durangoko Azokan aurkeztu nizkion bederatzi ipuin Mikel Soto Txalapartako editoreari, eta idazten jarraitu nuen. Bederatzi horietatik sei daude liburu honetan, eta beste bi ipuinak prozesu horretan nengoela idatzi nituen. Eta idaztean ez nuen pentsatu ‘giro hau edo beste hori kontatu behar dut’, baina imajinatzen dut idaztean norbere obsesioak errepikatzen direla.\nIzenburuak, «Gu orduko ha-uek», markatzen ditu liburuaren zenbait osagai.\nOso argi nuen titulu hori jarri nahi niola. Iruditzen zitzaidan agertzen zituela liburuan errepikatzen diren elementuak. Batetik ‘gu’ kolektiboa, iruditzen baitzait ipuin guztietan agertzen dela komunitate txikiago edo handiago bat, izan eskolako lagunartea, helduarokoa, familia instituzionala zein norberak hautatzen duen hori, auzo elkarte bat... komunitateak dira. Gero, ‘orduko’ horrek uste dut distantzia adierazten duela, bai fisikoa eta bai denborazkoa. Eta ‘hauek’, erakusle hurbila da. Aunitzek esan didate ‘Gu orduko haiek’, baina ez, ez da haiek, hauek da, gertukoa, nahita. Kontrastea bilatu nahi nuen, lehengo eta egungo nortasunen artean badagoelako kontraste hori eta ‘hauek’ horrek markatzen du hurbiltasuna, eta aldi berean bestetasuna, norberaren eta bestearen arteko aldea. Eta iruditzen zait elementu horiek badaudela ipuinetan.\nEta bereziki liburua izendatzen duen ipuinean: horren gertukoak izan diren eta orain horren urruneko diren bi ahizpa.\nInkomunikazioa erabiltzen dut, asko interesatzen zaidalako hizkuntzaz egiten dugun erabilera. Pragmatika. Nola erabiltzen ditugun galderak, adibidez: galdetzen dugunetik aunitz ez da erantzuna jakiteko, izanen da zerbait baieztatzeko, zerbait aurpegiratzeko... Gezurra mila bider esaten dugu, nahiz eta ez izan gezur gaiztoak. Eta egia noiz eta nola erabiltzen dugun ere interesatzen zait. Edo zer ez dugun esaten asmatzen. Inkomunikazioa hizkuntzaren erabilera horren barne dagoela uste dut. Horrelako gatazka txikiak agertzen dira liburuan, mikrogatazkak. Ze, hizkuntza ez da soilik komunikatzeko. Hizkuntzarekin, esan baino gehiago egin egiten dugu, eta ez dut uste aunitzetan kontziente garenik horretaz.\nHirugarren pertsona erabili duzu ipuin gehienetan, urruneko narratzaile bat, irakurlea kontakizuna zulotxo batetik begira balego bezala bizitzera eramateraino.\nEgia esan, aurkezpena prestatzean zenbatu nituen eta orduan konturatu nintzen. Ez dakit, agian distantzia bat hartzeko izan daiteke... Batzuetan ez da erraza narratzailearen ahotsa kontakizunean integratzea; aldiz, oso erraza da ahotsak nahi gabe nahastea. Baina saiatzen naiz fikzioa egitean ahalik eta gutxien sartzen idazlearen ahotsa. Pertsonaien ahotsek izan nahi dute protagonista eta kontatzen ahal dut istorio bat, liburua ixten duena adibidez, non ez dagoen dialogorik eta bi ahots dauden. Asmoa pertsonaiak agerraraztea baita. Eta agian bai, agian saiatu naiz narratzailearenetik baino pertsonaien ahotsetatik kontatzen. Berdin lehen ipuinean: narratzailea hirugarren pertsonan ari da, baina umearen ikuspegia kontatu nahi luke.\nUme baten ikuspegia dago, gazteena, eta baita adinekoena ere. Askotan, kosta egiten da gure adinkide ez den horren pentsamenduan sartzea.\nDurangon, Iratxe Retolazak aipatzen zidan umeenean sintaxia erabiltzen nuela, adibidez, ‘gerezi-sugus kolorea’ aipatzen denean. Auzo elkartearen ipuina akta moduan idatzia dago eta pertsonaiak ‘Cuatrocaminos kaleko Raul’ gisan aurkezten dira. Hizkuntza erabiltzen saiatu naiz ahots horiek egiantzekoago egiteko baina, hala ere, iruditzen zait ez dagoela horrenbesteko alderik ume batengandik heldu edo atso batengana. Helduak agian arrazoitzeko gaitasun handiagoa izan dezake, baina haurrak harritu zaitzake. Ez dut uste amildegirik dagoenik.\nBukaerak guztiz ez ixtea atsegin omen duzu.\nNiri, irakurle naizen aldetik, ez zait gustatzen dena murtxikatua ematen didatenean eta, gainera, iruditzen zait beti daukagula buruan sartuta korapiloak askatu egin behar direla, egitura zehatz bati jarraitu behar zaiola. Baina korapiloak nola askatzen diren baino nola sortzen diren edo zergatik sortzen diren interesatzen zait niri, baita gero korapilo horiek pertsonengan ze arrasto uzten duten ere. Ze, zuk korapilo bat egin eta askatzen duzunean, sokari arrastoa geratzen zaio, ez da inoiz hasieran zen hura izanen, soka higatu eginen da korapiloa askatu arren, hor beti geratuko da zerbait eta niri fokua hor jartzea interesatzen zait. Ez da hainbeste korapiloa askatu den edo ez, eta, orduan, bukaerak ere nahi horrekin daude lotuta.\nDurangoko Azokan izan berri zara. Lehenengo aldia zenuen standaren beste aldetik?\nEz, gazte-gaztea nintzenetik saltzaile modura joan naiz, Txalapartakoei laguntzera. Azken hiru urteetan Ahotsenean egon naiz solasaldiak gidatzen eta, aurten, zuzenekoetan aurkezpenak egiten ere aritu naiz. Tartetxo bat nuenean joan naiz Txalapartara, figuratzera. Baina autore bezala bai, lehenengo aldia da noala.\nAntzeman duzu diferentziarik?\nEgia esan, ez naiz egon horrenbeste denbora aldea nabaritzeko. Diferentea da noizbehinka sinatu behar duzulako, baina badut itzulpen bat Txalapartarekin [Anaïs Nin-en “Venusen delta”] eta inoiz tokatu zitzaidan erosten zutenean saltzearekin batera sinatzea. Horretan bakarrik dago aldea, eta zure argazkia ikusten duzula hor inguruan [barreak].\nLehen aipatu duzu, ahotsa pertsonaiei ematen ahalegintzen zarela, narratzailea desagerrarazten. Baina, oro har, gai sozialek zeharkatzen dute liburua, bada bestelako elementu bat ipuinetan presente.\nGirotzeko modu bat da agian. Paisaiak agertzen diren bezala [zortzitik sei ipuin Nafarroa erdialdean girotu ditu]. Ez dago berariaz kontsumoaren gaineko kontakizun bat egiteko nahia, adibidez, baina egia da mikrotik sortzen direla ipuinak eta gero girotzeko elementuak bilatzen dituzula, herri harresi bat adibidez. Atzealdeak oso aukeratuak dira, ez da kasualitatea, baina ez dira hasierako ernamuina. Herri harresia, auzo elkartea, Nafarroa erdialdea, horiek ere izan daitezke agertoki literario, ezta? Auzo elkarteko bilerak, adibidez, izan daitezke mikrogatazka horiek adierazteko isla bikaina, oso sukalde interesgarria da.\nNafarroa erdialdean kokatu dituzu zortzitik sei ipuin. Hautu kontzientea izan da hori ere?\nNaturala egin zait. Ni bertakoa naiz, logikoagoa da kontatu nahi nuena hor kokatzea Ezkerraldean baino, ez baitut ezagutzen hain ongi. Gasteizen kokatu ditut beste bi ipuinak, urteak dira hemen nagoela eta gutxi gorabehera ezagutzen dut hemengo problematika. Agertzen da paisaia, Nafarroa erdialdekoa, nabarmen kasu batzuetan, baina ez nuke azpimarra horretan jarri nahi.\nItzultzailea zara. Besteren artean Amelie Nothomb eta Anais Nin itzuli dituzu, biak ere emakume adierazgarriak. Zuk hautatuta itzuli dituzu?\nAnais Nin-ena enkarguzko lana izan zen. Entzuna nuen bere izena, baina ez nuen deus irakurria, azkenean Henry Miller baita ezaguna, bere amorante izandakoa. Ohi bezala gehienok gizona ezagutzen dugu. Egia esan, asko gozatu nuen hori itzultzen, eta ez bakarrik kontakizun erotikoak direlako. Nire lehen itzulpen lana izan zen, tamainakoa esan nahi dut, aurretik ere eginak bainituen Elearazi-n, Danele Sarriugarte eta bion blogean.\nNothomb-ena [“Hodien metafisika”, Igela, 2017] azkena izan da, eta hori nik proposatu nuen. Joxan Elosegik egin ditu bi lan bereak eta irakurria nuen, baina irakurri nuenean “Métaphysique des tubes”, nik itzuli dudana, ez dakit zer gertatu zitzaidan... Halako sukarraldi batek eman zidan eta eskatu nituen bere liburu guztiak, frantsesez.\nZeintzuk leudeke zure idazle kutunen artean?\nFlannery O’Connor, Dorothy Parker, Lorrie Moore, Margaret Atwood... Asko anglofonoak, ipuingintzan aritzen direnak. Euskaraz, Eider Rodriguez eta Harkaitz Cano.\nIpuingintzara jotzen duzu irakurle bezala?\nBai… Ez dakit besteek zer egiten duten, baina oso logikoa iruditzen zait norberak kontsumitzen duen horretarako joera izatea. Gehien irakurtzen dudan bigarren generoa saiakera da, eta nobelak eta poesia ere irakurtzen ditut. Baina nire lehenengo bulkada beti izaten da ipuin liburuak hartzekoa.\n«Itzulpena dela esateak baino gehiago saltzen du autorearena erdarazko bertsioa dela esateak»\nAutoitzulpenaren gaineko tesiarekin zabiltza. Aterako zenuen ondoriorik.\nBat baino gehiago. Bata, euskaratik frantsesera edo gaztelaniara itzultzean zelako aldea dagoen, kopuruan zein aurkezteko moduan. Kopuruan aldea izugarria da eta, gainera, frantsesera autoitzultzen diren obra gehienak batera agertzen dira edizio elebidun edo eleaniztunetan, hau da, ez du lehenik bere bidea egiten euskarazkoak modu autonomoan eta gerora etorri edizio elebidun edo eleaniztunean, baizik eta aldi berean kaleratzen dira biak. Nik hori kezkagarritzat jotzen dut, euskarazkoa mendekotasun harreman batean geratzen baita eta ez du normalizazio prozesuan laguntzen. Bigarren ondorio bat da zelako estatus txikia duen itzulpenak: bertsio, berridazketa edo adaptazio modura saltzen saiatzen dira autoreak, editoreak eta prentsa. Arrazoi komertzialak daude atzean, gehiago saltzen baitu esateak bigarren originala edo autorearen erdarazko bertsioa dela; autoretasunak itzultzaile izaerak baino askoz ere indar gehiago du eta itzulpena, gainera, itzulpen literalarekin, hitzez hitzekoarekin lotzen da, baina itzulpena beti da interpretazioa. Nik itzultzen dudanean beti egiten ditut aldaketak, ez nuke noski hirugarren pertsona batetik lehenera aldatuko, baina itzulpenak mikro mailan begiratzean ikusten duzu ez direla horrenbesterainokoak aldaketak, itzultzaile batek eginen ez lituzkeen aldaketak ez behintzat. Iruditzen zait itzultzaile lana ez dela ezagutzen, autore horiek agian ez dutela ezagutzen itzultzaile batek zer egiten duen.\nEta gizarteak? Ez al da itzultzailearen figura orain arte eduki ez duen estatusa hartzen ari?\nBai, gehiago sozializatzen ari dela esanen nuke, hori egia da. Batzuek esaten dute goregi ere etorri garela [barreak]. Ez dakit hainbesterainoko den. Hala ere, saltzaile egon naizenean ez dakizu zenbat aldiz entzun dudan ‘ai, hau ez dut nahi, itzulpena baita’ edo eskatzen dizutenean gomendatzeko liburu bat itzulpen bat aurkezten badiezu ez dutela nahi. Egia da aldatzen ari direla gauzak, onera, baina oraindik ez dago maila berean. Eta hori ere bada arrazoi bat autoitzulpenak ez saltzeko autoitzulpen bezala.A.A.\n«Pertsonaien ahotsek izan nahi dute protagonista eta kontatzen ahal dut istorio bat, liburua ixten duena adibidez, non ez dagoen dialogorik baina bi ahots dauden»\n«Hizkuntza ez da soilik komunikatzeko. Hizkuntzarekin, esan baino gehiago egin egiten dugu, eta ez dut uste aunitzetan kontziente garenik horretaz»\n«Mikrotik sortzen dira ipuinak eta gero girotzeko elementuak bilatzen dituzu, herri harresi bat adibidez. Atzealdeak oso aukeratuak dira, ez dira kasualitatea»


2020-01-20 - Irutxuloko Hitza : Irutxuloko Hitza\nIntxaurrondora, Bidebietara eta Egiara ere heldu da festa\nRealaren hockey eta futbol taldeek hiriko aitorpen nagusia jaso dute eguerdian alkatearen eskutik. Emakumezkoen kirolak gizartean merezi duen lekua aldarrikatu eta orain arteko bidea egin dutenen lana eskertzeko baliatu dute saria.\nHistorian idatzita geratuko den haur danborrada\nAitor ikastolako Malena Cornago eta Bittor Gaztelu hiritarrek irakurri dute haur danborradako diskurtsoa. Egiako ikastetxeak mugarri bat ezarri du 2020ko San Sebastian egunean.\nRealeko jokalariak: "Jendeak benetako babesa ematen digula ikusi dugu"\nDanborrada inklusibo berriaren estreinaldia\nJendetza elkartu da Antiguan


Marly (Mosela) - Wikipedia, entziklopedia askea.\nMontigny-lès-Metz, Augny, Cuvry, Metz, Moulins-lès-Metz eta Pouilly\n10.160 (2018ko urtarrilaren 1a)\n5.297 (%52.1) 4.807 (%47.3)\nWeissach im Tal, Maysky (en) eta Baiso\nMarly Frantziako udalerri bat da, Mosela departamenduan dagoena, Ekialde Handia eskualdean. 2013an 9624 biztanle zituen.\n2007an Marly udalerrian erroldatutako biztanleak 9.624 ziren. Familiak 3.761 ziren, horien artean 814 pertsona bakarrekoak ziren (243 bakarrik bizi ziren gizonak eta 571 bakarrik bizi ziren emakumeak), 1.369 seme-alabarik gabeko familiak ziren, 1.309 seme-alabak dituzten bikoteak ziren eta 269 seme-alabak dituzten guraso-bakarreko familiak ziren.\n2007an 3.946 etxebizitza zeuden, 3.814 familiaren etxebizitza nagusia ziren, 5 bigarren erresidentzia ziren eta 127 hutsik zeuden. 3.026 etxeak ziren eta 783 apartamentuak ziren. 3.814 etxebizitza nagusietatik 2.861 bere jabearen bizilekua ziren, 903 alokairuan okupaturik zeuden eta 49 doan lagata zeuden; 16 etxek gela bat zuten, 243 etxek bi zituzten, 317 etxek hiru zituzten, 565 etxek lau zituzten eta 2.673 etxek bost zituzten. 3.215 etxek euren parking plaza propioa zuten azpian. 1.725 etxetan ibilgailu bat zegoen eta 1.718 etxetan bat baino gehiago zituzten.\nMarly udalerriko biztanleria-piramidea 2009an .\n2007an lan egiteko adina zuten pertsonak 6.196 ziren, horien artean 4.129 aktiboak ziren eta 2.067 inaktiboak ziren. 4.129 pertsona aktiboetatik 3.852 lanean zeuden (2.007 gizon eta 1.845 emakume) eta 276 langabezian zeuden (128 gizon eta 148 emakume). 2.067 pertsona inaktiboetatik 695 erretiraturik zeuden, 777 ikasten zeuden eta 595 "bestelako inaktibo" gisa sailkaturik zeuden.\n2009an Marly udalerrian 3.879 unitate fiskal zeuden, 9.771,5 pertsonek osaturik. Pertsona bakoitzeko diru-sarrera fiskalaren mediana urteko 22.799 euro zen.\n2007an zeuden 567 komertzioetatik, 3 erauzte enpresak ziren, 7 janari enpresak ziren, 3 material elektrikoaren fabrikazioko enpresak ziren, 24 bestelako produktu industrialen fabrikazioko enpresak ziren, 78 eraikuntza enpresak ziren, 165 ibilgailuen saltze eta konpontze enpresak ziren, 12 garraio enpresak ziren, 20 ostalaritza eta jatetxe enpresak ziren, 11 informazio eta komunikazio enpresak ziren, 35 finantziazio enpresak ziren, 39 higiezinen enpresak ziren, 78 zerbitzu enpresak ziren, 51 administrazio publikoko enpresak ziren eta 41 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 125 zerbitzu publikoetatik, 1 posta bulegoa zen, 6 banku bulegoak, 1 funeraria, 16 ibilgailuen konpontzeko eta nekazaritza tresnetako lantokiak, 3 ibilgailuen ikuskaritza teknikoko lekuak, 2 autoeskolak, 7 igeltseroak, 6 margolariak, 13 zurginak, 18 iturginak, 10 argiketariak, 3 eraikuntza enpresak, 9 ile apaindegiak, 1 albaitaria, 16 jatetxeak, 5 higiezinen agentziak, 3 tintoreriak eta 5 apaindegiak.\n2009an zeuden 45 establezimendu komertzialetatik, 1 hipermerkatu zen, 3 supermerkatuak, 3 brikolaje denda handika, 4 120 m2 baino gutxiagoko dendak, 4 okindegiak, 4 harategiak, 1 kongelatu-denda zen, 2 liburu dendak, 1 arropa denda zen, 2 etxerako tresna dendak, 1 zapata-denda zen, 1 elektrotresna denda zen, 7 altzari dendak, 1 lur eta paretak apaintzeko denda zen, 4 drogeria, 2 lurrin-dendak eta 4 lore-dendak ziren.\n2000. urtean Marly udalerrian 3 nekazaritza-ustiategi zeuden.\n2009an 3 haur-eskola eta 3 lehen-hezkuntzako eskola zegoen. Marly udalerrian 2 Bigarren Hezkuntzako ikastetxe eta 1lizeo teknologikoaBigarren Hezkuntzako ikastetxeetan 987 ikasle zeuden eta lizeo teknologikoetan 467.\nCuvry (2,1 km)\nAugny (2,4 km)\nPouilly (2,8 km)\nMontigny-lès-Metz (4,5 km)\nPournoy-la-Chétive (4,5 km)\nFéy (5,4 km)\nJouy-aux-Arches (5,4 km)\nPeltre (5,5 km)\nCoin-sur-Seille (5,8 km)\nArs-sur-Moselle (5,8 km)\nLongeville-lès-Metz (5,9 km)\nMultimedia: Marly (Moselle)\nBNF: 152659511 (data)\nOrriaren azken aldaketa: 19 abendua 2021, 19:38.


Musikan beefa, iraina baino gehiago, gehigarria - Deia\nMusikan beefa, iraina baino gehiago, gehigarria\nArtista batek beste bati abestian leporatzen dizkion irainak baino, musikaren parte dira gaur egun beefak\nmikel izarra 20.10.2021 | 10:09\nChill Mafia eta Kai Nakai\nLATIN Grammy sarien harira gaiak berriz gaurkotasuna hartu du. J Balvin abeslari kolonbiarrak boikotera deitu zuen bere sare sozialetatik (pasa den urtean 13 sarietarako izendatua izan eta bakarra irabazi ondoren), bere ustez ospakizunak ez diolako reggaetoiari behar duen tartea ematen. Azkar erantzun zion Calle 13 taldearekin famatu egin zen Residente artistak: alde batetik, argi utzi zuen Balvinek sariak ez irabazteak ez duela esan nahi bestelako reggaetoi artistek ezingo zutenik, izendatuta baitaude. Eta bestetik, J Balvinen musikari mespretxu egin zion, bide batez abestiak berak ez zituela konposatzen iradokiz. Horretarako, Hot Dog gurditxo baten metafora erabili zuen: noski edonori atsegin dakiokeela Hot Dog bat, baina ondo jan nahi dutenean jatetxeetara doaz. J Balvinek, beefarekin bukatzeko Hot Dog gurditxoarekin paratuta igo zituen argazkiak sareetara, dotore.\nBaina, beefak artisten arteko liskarrak besterik ez dira? Ez dira abesti barruan sormenez txertatu behar? Bada, gaur egun abestietatik sare sozialetara salto egin badute ere, abesti barruan ezkutatu edo erakusten zituzten aitzindariek haien borrokak. Ziurrenik lehen beefak jamaikar kulturan emango ziren. Izan ere, han hasi ziren DJak diskoen gainetik hitz egiten. Beraz, baliteke batak besteari haserrea horrela erakustea, berriki hil den Lee Scratch Perry kasu. Ofizialki lehen protobeefa (edo diss song) Joe Tex eta James Brownen artekoa izan zen, abestietan ohe istiluez harrotzen. Horrela estreinatu zen maskulinitate aztarnak abestietan hustearen ohitura.\nBaliabide estilistiko gisa, 90eko hamarkadako gangsta-rap azpigeneroan egin zen indartsu. Berez zen generoa liskarzalea, mafia eta kaleko banden eragin zuzenagatik, eta raperoek droga eginkizunak eta tiroketak letretan islatzen hasi ziren. Eta noski, baita horiengandik eratorritako bronka eta arazoak, normalean ego lehiak besterik ez baziren ere. Hala, Tupac eta Notorious Big-en arteko gatazka izan zen famatuena, kantuetan batak bestea iraindu (eta bide batez mendebalde eta ekialde kostaldeak aldeztu eta haien arteko etsaitasuna handitu) eta gero, biak tiroz hilda bukatu zutenean.\nATZOKO KALETARRAK, GAUR INTERNETEN\nBaina rap abeslariek jada ez dute elkar hiltzen. Akaso, Xanax gaindosiaz haien buruaz beste egin. Orain konfrontazioak ez du zentzu hain praktiko edo kalekoa, baizik eta sinboliko edo ospekoa. Batak bestearen egoa erasotzen jarraitzen dute, baina aitortu gabeko aitatasuna zabaltzen adibidez, Kanye Westek Drakeri egin zion bezala (ordutik lehia handia dute). Gurera ere heldu da fenomenoa, berandu bezain indartsu. Espainiako rap klasikoaren garaian beste hainbat beef egin ziren raparen izenean, politikara eta mainstreamera heldu zen arte.\nHain zuzen ere, 2014ean Pablo Iglesias politikariak C Tangana eta Los Chicos del Maiz taldearen arteko bideoklip bidezko borrokaldian azken hauen alde egitean, txio bidez. Primavera Sound jaialdiaren prentsaurrekoan Yung Beef eta C Tanganaren artean piztu zena ere egundokoa izan zen, eta Espainiako traparen bi alderdiak bereizi zituen. Prentsaurrekoan industriaren gaineko ikuspuntu ezberdinengatik berotuta, C Tanganak abestia eskaini zion Yung Beefi, eta baita honek erantzun. Liskarraren kutsu politikoaren harira, madrildarrak etsaiaren aurpegia Che Guevararenarekin uztartu eta 2000 kamiseta salduko zituela agindu. Agindu, eta egin. Honelakoengatik uste dute askok Puchito marketingaren erregea dela.\nChillida eta Oteiza aitzindari Euskal Herrian ere aspalditik daukagu norgehiagokarako ohitura. Edo bestela galdetu Chillida eta Oteizari, bizitza osoa liskarrean ibili baitziren, ia haien artelanetan eragina izatera arte. Etsaitasun hau beti publikoki eraman zuten, haien lanaren hedaduratzat. Baina Eskorbuto eta La Polla Recordsen etsaitasunetatik eta gitarra lapurtuetatik at, rapa heldu arte ez zen beef espliziturik egiten euskal kulturan. Are gehiago, talde eta musikarien arteko kidetasuna agerikoa zen. Baina rapak indibidualismoa dakar ein batean, eta baita lehiakortasuna ere.\nHala, lehen trap belaunaldia agertuta, beefak etorri ziren: Gorpuzkingzek Arrano Pertxari bota zionari esker, Arrano Pertxa eta Raperuren kolaborazioa uztartu zen, gutxienez. Edo Glaukomak euskal kultura "momia bilduma errautsak eta formola, laster babesle ofiziala Iberdrola" deitu zuenean, Eskean Kristoko rockeroak eta beste asko aipatutzat jo€ Baina hoberena Chill Mafia Iruñeko baldarrekin etorri da: mundu guztiari bota diote beefa, maisuki, gainera. Inor ez da salbatzen: Zetakeko Pello Reparaz, OTko Amaia€ Noski, norbaitek bueltatu behar zien. Eta hala egin zuen Kai Nakaik 15k abestian, iruñarrek hamabost mila eurotako dirulaguntza jasotzea leporatu ziotelako.\nPerformatibitateak beti izan du garrantzia artean: zer aurkezten duzun baina baita nola aurkezten duzun. Beefak ere horren erakusle izan daitezke? Argi dago gaur egun ez dutela antzinako zentzu bera, baizik eta antzerki moduko abestien gehigarri batena. Eta zergatik ez, marketing kutsu handikoa. Artista batekin erlazioan jarri nahi da norberaren lana, baina artistarena goraipatu gabe, egoa gainetik. Gehi biralitatearen promozioa. Ala izan edo ez, musika gaurkotasun giroari saltsa eman eta artistak hurbilagotik ezagutzera eraman gaitzake beefak.\nBilbok uriko uda alaituko du #Udakalean-ekin.\nMungiak udarako kultur ekitaldiak antolatu ditu.\nIzpi berri bat.


Udalerriak - Abadiño - Landa Garapenerako Alkartea Urkiola - LGA\nEu_ Abadiño Durangaldeko ibarreko herririk zabalenetakoa da. Abadiñok eskaintza ugaria egiten dio bertako herritarrari zein bisitariari. Urkiola Parke Naturalaren magia eta lasaitasunaz goza dezakegu Abadiñoko lurretan. Nekazal auzoetan baserrien giroaz eta bizitzaz ikasi eta goza dezakegu. Abadiñon Bizkaiko baserri ikusgarrienak ikusiko ditugu, maisuki hare-harriz eta zurez egindako etxe erraldoiak.\nAbadiñoko kaleetan zehar paseatu bitartean, balore historiko eta artistikodun eraikinak ederrak topatuko ditugu. Herriko jatetxe zein tabernetan betiko euskal gastronomia dasta dezakegu, baita sukalde berritzaileak eskaintzen dituen plater goxoenak probatu ere.\nAbadiñoko baserri eta dendetan bertako produktuak erosi eta dastatzeko aukera izango dugu: barazkiak, fruituak, gazta, ogia, Bizkaiko Txakolina, eztia, bertako haragia, besteak beste.\nAbadiñarrek gogotsu gordetzen dituzte euren ohitura zaharrak eta folklorea. Abadiñok historian zehar tradizino herrikoiak aberatsak garatu ditu, eta jai eta egun berezietan auzoetan hauek erakuzten dituzte auzotarrek.\nAbadiñoko elizatea Durangaldeko erdi hegoaldean kokaturik dago. Ibaizabal ibaiaren haranean. 12 auzo nagusi osatzen dute Abadiño. Zelaieta, Traña-Matiena eta Muntsaratz auzo jendetsuenak dira, herriguneak osatzen dutenak. Gainerako auzoak Gaztelua, Sagasta, Irazola, Urkiola, Mendiola, Amaitermin eta Gerediaga dira.\nAbadiñoko industria gune handienak Lebario eta Astola auzoetan finkatu dira.\nDena den, Abadiñoren historia Durangaldeko Merinaldeagaz loturik dago. Durangaldea osatzen duten udalerriek lehen zuten eraketa politikoa izan zen Merinaldea. Merinaldean elizateek baino ez zuten parte hartu, hiribilduek ez zituztelako hitzik ezta botorik ere. Mendeetan hau izan zen eskualdearen gobernu tresna. Durangaldeko Merinaldearen elizateek Gerediagako Klemente eta Salbador deunen baselizaren atariko plazan biltzen ziren. Abadiñok lehenengo eserlekua zuen bertan. Batzarra hamabi elizateetako ordezkariek osatzen zuten. Gerediagako Batzarra Durangaldeko gobernu nagusia zen. Merinaldeko foruak utzi zituzten XVI. mendean, eta Gernikako Batzarrean biltzen hasi ziren, XIX. mendera arte, Bizkaian foru guztiak indargabetu ziren arte.\nXVI. mendean Abadiñoko hainbat baserrietan burdinolak eraiki ziren eta hauen garapena gertatu zen, XX. mendearen hasiera bitartean. XX. mendean burdinolen eskutik metalaren industrializazioa Abadiñoko lurretara iritsi zen. Hala ere, Abadiñoko herriak ondotxo uztartu ditu industria jarduerak eta baita landa guneetako betiko bizimodu eta sustraiak.\nAbadiño | Municipio


Iñaki Cabasés lanza el txupinazo acordándose de quienes lo están pasando mal - Sanfermin.com\nIñaki Cabasés lanza el txupinazo acordándose de quienes lo están pasando mal\nBere alaba Ane lagun zuela, Cabasés oso hunkituta agertu da Udaletxe plazan ziren lagun guztiekin Txupinazo pizteko unea partekatzeagatik eta Iruñera etortzeko aukerarik izan ez duten lagunekin gogoratu da. Lepoan, haren alabak jarritako zapi berezi bat zeraman zinegotzi abertzaleak; “Zorionak aitatxo”, Iruñeko ezkutua eta gaurko data zuena.\n“Uste nuen jendeak ez zuela deus entzunen, baina plazan ziren guztiek oso ongi erantzun diete nire oihuei eta izugarri hunkitu naiz” komentatu du Txupinazoari jaurti ondoren.\nCabasések bere senitartekoak eta lagunak izan ditu gogoan eta, gauden egoeran izanda, une oso berezia dela aipatu du “festak eta elkartasuna uztartuz, gaizki pasatzen ari direnekin gogoratzeko”.\nBere alabaz gain, Nafarroa Bai taldeko kideak ere harekin egon dira eta Txupinazoa jaurti ondoren, festak biziki gozatzeko gogoa adierazi du eta Iruindar eta bisitari guztiei berdina egiteko gonbitea egin die.


Bizkaia.Net - Bizkaibus\nBilaketa linea, autobusen kokapen eta itxaroteko denboraren arabera.\nBILBAO-LOIU-Lauroeta-DERIO A2153 LINEAREN ALDAKETA\nMaiatzaren 18tik aurrera Bilbora sarbide berriak martxan jartzearen ondorioz Zunzunegi aldean zirkulatzeko aldaketak izango direnez geor, A2153 lineak aldatuko du egun Zunzunegin duen terminala Elkano 5era. Era berean, Loiu eta Derio arteko demandari erantzuna emateko, lineak luzatu egingo du ibilbidea Derioko erdiguneraino.\nTARIFAK ALDATU DIRA BIZKAIBUS ZERBITZUAN\n2013ko maiatzaren 7ko 2375/2013 Foru Aginduaren bitartez, Herri Lan eta Garraioen foru diputatuak BIZKAIBUS zerbitzuei dagozkien tarifa berriak onartu ditu.\nGERALEKUEN ALDAKETAK TERMIBUSEN\nLaster, Bilbora San Mamesetik sartzeko bide berriak zerbitzuan jarriko dira; ondorioz, zirkulazio-noranzkoak aldatuko dira inguruko kaleetan eta Termibusen bertan. Hori dela eta, beharrezkoa da inguru horretan dauden amaierako geltoki batzuk aldatzea.\nA3216 BILBAO - Artxanda LINEAREN IBILBIDEA ALDATZEA\nLineraren denbora hobetzeko eta Bilbon ibilbideak eta geldialdiak bateratzeko, linearen ibilbidea aldatu egingo da, maiatzaren 13tik aurrera: Elkano kaleko 5. zenbakian barik, Museo plazakoan geldituko da, zeinean beste linea batzuk ere geratzen baitira.\nALDAKETA A3932 GALDAKAO-METRO BASAURI LINEAREN GAUEKO ORDUTEGIAN\nMetroaren Ariz (Basauri) geltokiarekiko lotura hobetzeko, maiatzaren 10etik aurrera, aldaketa bat egingo da gaueko irteeren ordutegietan.\nALDAKETAK PLENTZIAKO GERALEKUKO AUTOBUSEN ZERBITZUAN\nMetro Bilbaoren ordutegiaren aldaketa dela eta -apirilaren 29tik maiatzaren 13ra arte-, baliteke Plentziako geralekuan egiten den metro-autobus zerbitzuen konbinazioan ere itxaron-denborak aldatzea. Edozelan ere, lehen eta azken zerbitzuen konbinazioa bermatuta geratuko da.\nALDAKETA A3499 PLENTZIA - GORLIZ LINEAN\nLinea horren ordutegiak metroaren ordutegi berriekin koordinatzeko eta linearen bidaia-denborak hobetzeko, 2013ko urtarrilaren 10etik aurrera, aldatu egingo da linearen ordutegia eta zerbitzu zuzen bat jarriko da (linearen barruan) Gorliz eta Plentziako geltokiaren artean. Zerbitzu hori, :55ean irtengo da Plentziako geltokitik, eta :35ean Gorlizetik.\nBizkaibusen lineak, tarifak, ibilbideak eta ordutegiak kontsultatu. Diagramak bistaratu eta inprimatu.\nTituloak eta tarifak\nInformazioa SMS bidez\nBezeroari laguntzeko telefonoa\nTelefono mugikorrei informazioa emateko zerbitzu berria\nEmakida berrietarako aurreproiektuak\nAbiadura-murriztaileak eta alertako zeharkako bandak jartzeko Instrukzio Teknikoa\nBizkaiko Zatarako Mapa Estrategiko\nErrepide bidezko garraiorako baimenen inprimakiak


Lan-koaderno gisan, bere orrialdeetan animalario ikusgarria eskaintzen da hemeretzi espezie mutanteren bidez. Bertan, bisigu lumadunak, okapisaurio txikiak, tentakuludun barraskiloak, Aristeus Mollusca, Chinchili, … .\nIzaki hibridoak identitate batetik bestera dabiltza, autore trizefalo batek eginak (hiru buru pentsatzeko eta sei esku lanerako).\nTrizefalo hau Bilboko Walking Galleryn jaio zen Piedad Ortiz de Urbina, Jesús Mari Fernández Hojas (Ura-77) eta Cristina Larios batu zirenean Metamorfosis animal: ¿realidad o ficción? erronkaren aurrean.\nPiedadek dio lehen animalia Alde Zaharreko taberna batean jaio zela Jesús M. Hojasen eskutik, bozeto baten gainean ukitu batzuk egiteko baimena eskatu eta gero. Hura ez zen animalia baten metamorfosia, izan ere, marrazkia bera zen metamorfosia. Brainstroming batean bakoitzak ideiak aportatzen hasi ziren gero.\nHonela, ideiak forma hartu zuen.\nIlustrazio eta komikiaren munduan autodidakta naiz baina diseinu grafikoko hainbat ikastaro egin ditut. 2011n nire lehen komikia autoeditatu nuen: Las historias de un cangrejo siamés. Bilboko Rekalde Aretoak eta Ortzadarrek antolatzen duten KMK lehiaketa irabazi nuen Jon Mikel Udakiola artistarekin batera.\nIlustrazio eta arte grafikoaren inguruko Fuera de Margen aldizkariko Ópera Prima sailerako aukeratua izan naiz Metamorfilia obrarekin. Gaur egun komiki eta ipuin proiektu zenbaitekin ari naiz lanean.\nUrte hauetan guztietan La Tourette, RumblE! edo Mamorro fanzinekin egin ditut kolaborazioak. Egunkarietan eta musika aldizkarietan (Mondo Sonoro edo Aux Magazine) ere parte hartu dut. Walking Gallery Bilbao kolektiboaren kidea naiz.


AZKEN EDIZIOA: 2017 SARIAK\nSabino Arana Fundazioak Koopera Gizarte eta Ingurumen Berrikuntza aintzatetsi eta saritu nahi du apustu garbia egin duelako, 25 urtetan baino gehiagotan egin ere, gizarte-bazterkeriako egoeran edo horren arriskuan dauden pertsonen gizarteratzea eta laneratzea errazten eta ingurumena sustatzen eta zaintzen. Kooperatiba-izaera daukanez gero Cáritas erakundeak bultzatutako gizarte-ekimeneko kooperatibak eta laneratze-enpresak batzen dira Kooperan, enplegu inklusiboa sortzeko konpromisoa batik bat, pertsona kalteberenen aldeko enplegua sortzeko konpromisoa eta gizarte-konpromisoaren nahiz herritarren aldeko apustua, herritarrak gizarte- eta ingurumen-aldaketaren eragile nagusiak direlakoan berrerabiltzea, birziklatzea, kontsumo jasangarria, ekonomia zirkularra… ekarpen esanguratsuak dira gizarte-kohesioa lantzeko, ekonomia zuzen eta solidarioagoa bideratzeko eta, ingurumenaren ikuspegitik, ingurune jasangarriagoa izateko.\nSabino Arana Fundazioak Ramón Barea aktorea, zuzendaria, dramagilea eta ekoizlea aintzatetsi eta saritu nahi du, azken lau hamarkadetako euskal zinema eta antzerkiaren erakusgarririk behinenetakoa delako. Honako sari honek Barearen lan eta bizimolde oparoa eta arte eszenikoei eskainitako konpromisoa aitortu nahi ditu. Azkena adierazpide ugaritan islatu da: Cómicos de la Legua, Karraka, antzerki-lan eta antzerkigile handien moldaketak eta interpretazioak, ehun film baino gehiago, film laburrak, telesailak, dokumentalak, Ur antzerki-konpainia, Pabellón 6... Era berean, Ramón Barea ezaguna dugu antzez-proiektu arriskutsu, berritzaile eta sortzaileak bultzatzen, bai eta balio berriak sustatzen ere. Azken batean, antzeztokien gaineko eta kameren ondoko bizimolde ekina eta arrakastaz beterikoa dugu Ramón Barearena.\nSabino Arana Fundazioak Gerediaga Elkartea aintzatetsi eta saritu nahi du, erakundeak Durangaldeari, bereziki, eta Euskal Herri osoari egin dion ekarpen handiagatik. Diktaduraren urte beltzetan, gizon-emakume batzuen lan, ahalegin eta konpromiso etengabeari esker ereindako haziak Durangoko Azoka bilakatu du euskal kulturgintzaren eta sorkuntzaren erdigune, elkargune eta nahitaezko hitzordu, bai eta euskal kultura mundura zabaltzeko erakusleku ere. Bost hamarkadatan baino denbora luzeagoan, Gerediaga Elkarteak Durangoko eta Durangaldeko ondare historiko, artistiko eta tradizionala ikertu, zaindu eta zabaltzeko lan eskerga gauzatu du eta, gainera, aurrendaria izan da Oroimen Historikoa lantzen eta aldarrikatzen.\nSabino Arana Fundazioak Abel Barriola aintzatetsi eta saritu nahi du erakutsi dizkigun giza eta kirol balioengatik. 19 urtetan jardun du profesional gisa, ia 700 partida jokatu ditu, txapelak jantzi eta txapelketak irabazi ditu –besteak beste, hiruko koroa: esku-pilotakoa, lau t’erdikoa eta binakakoa. Hala, Leitzako atzelariak pilotako historiaren une gogoangarrienetakoak eskaini dizkigu. Ibilbide profesional aparta izateaz gain, Abel Barriolak adierazitako balioak direla eta –profesionaltasuna, lana, apaltasuna, gizalegea, zoritxarraren aurkako kemena eta herri, kultura eta hizkuntzarekiko konpromisoa pilotaren mundutik askozaz haratago nabarmendu da. Hasten diren neska-mutilentzako kirolari eredugarri eta jende orok maite eta errespetatzen duen Abel Barriola joan den maiatzaren 7an agur esan zion pilota profesionalari eta ezabatzen gaitza den aztarna utzi digu pilotalekuaren barruan zein kanpoan.\nSabino Arana Fundazioak gure bazter guztietan entzuten den EZ beti da EZ! garrasi kolektiboaren esangura aintzatetsi eta saritu nahi du. Garrasi horrek, alde batetik, indarkeria sexista edo genero-indarkeria pairatu duten emakumeen ahots izutu eta ia beti isildua daroa; bestetik, gizartearen gaitz larri horren aurkako borroka sutsuan ibili diren eta egun badabiltzan elkarte, antolakunde, herri-ekimen eta erakundeen ahots arduratsu eta ekintzailea; eta azkenik, euskal gizarte osoaren ahots tinko eta kementsua, indarkeria-mota guztiak errotik desagerrarazteko kontzientziatze irmo eta gero eta konpromiso sendoagoa daukan ahotsa. EZ beti da EZ! adierazpenak BAIEZKO ozena eman nahi dio bazterkeria ezari, ekintza positiboari eta gizonen eta emakumeen arteko benetako berdintasunari, mundu osoan zein berton, Euskal Herrian.\n2017ko Sarien Galaren Bideoa